
Alianța mută 


Validarea alegerii dela Reghin a avut darul să fixeze, pe lângă 


înfrângerea partidului bicefaliei confuze, un fapt politic de o covârșitoare 


importanță, ale cărui consecințe se vor resimți în curând.. Acest fapt 
politic ar putea fi botezat: — Alianţa mută a tuturor partidelor politice 
din țară împotriva aşa zisului partid național. 

Era, întradevăr, o plăcere să vezi la Cameră, în cursul şedinţelor 
care au 'vădit pentru orice om serios incertitudinea monosilabilă a dlor 
Iuliu Maniu şi Alexandru Vaida, solidarizarea fără pertractări şi fără 
legăminte speciale, a celorlalte trei partide de seamă din ţară. Par- 
tidul poporului, partidul țărănesc şi partidul liberal, la un anumit 
moment, s'au întâlnit pe teren, combătând frăţeşte, toate trei, conglo- 
meratul deslânat pus sub împătrita protecțiune a dlor Argetoianu, Maniu, 
Iorga şi Mihail Cantacuzino. 

Spectacolul era unic şi de o deosebită savoare pentru acei cari 
ştiu să înțeleagă cum să pregăteşte o moarte politică. Aderenţii parti- 
dului naţional au simțit golul imens ce sa produs în jurul lor. La 
început au căutat să împrăștie prin gălăgie penibila impresie, apoi au 
încercat să înlăture lovitura prin abilități de o eftină calitate. D. Alexan- 
dru Vaida, adresându-se țărăniştilor, le-a reproşat... apropierea de 
liberali. Un hohot de râs a fost răspunsul, iar d. dr. N. Lupu a arătat 
în două cuvinte, că nici vorbă nu poate fi de o astfel de împreunare 
între două extreme. Ta 

Realitatea era alta. Nici partidul liberal, nici partidul țărănesc şi 
nici partidul poporului, nu s'au apropiat de data aceasta. mai mult 
decât până acum unele de altele. Toate împreună au inut să mani- 
feste însă izolarea absolută în care se găseşte partidul național. Și 
aceasta este cu totul altceva. Aceasta înseamnă, că o eventuată venire 
la guvern a pattidului naţional ar fi combătută cu hotărâre de către 
toate trei partidele. Aceasta înseamnă, că partidul naţional este inde- 
zirabil pentru tot ce constituie o grupare serioasă de forțe în România. 

De sigur, că adversitatea partidului liberal şi aceea a partidului 
poporului, cunoscute de mult, nu au mișcat prea mult pe dnii Maniu 

şi Iorga. Atitudinea țărăniştilor a căzut însă ca o bombă în mijlocul 
dulcilor combinaţiuni ale dumnealor. A fost suprinzătoăre și decisivă. 
Ea a tăiat scurt toate veleităţile de viitor ale noilor însurăței politici. 
D. Alexandru Vaida părea chiar că se miră, cum de pot ţărăniştii să 
apere libertatea de cuvânt a alesului dela Reghin... 

Lucrul se explică însă dela sine, şi fără prea multe vorbe. Nimeni 
nu a început. cu mai multă perfidie şicu maipuţină lipsă de scrupule 
să distrugă partidul țărănesc decât tocmai dnii Maniu şi Vaida. Ei au 
simulat o fuziune cu partidul țărănesc, au pregătit-o până în cele mai 
mici amănunte, pentruca la un moment dat să se separe cu scandal, 
şi să se arunce apoi în brațele dnilor Argetoianu și lorga. Mai pot 
deci dumnealor să aştepte o bunăvoință oarecare din partea țărăniştilor ? 
E evident că nu. 

Dar atunci? Ziarele clandestine ale partidului naţional vorbesc 
de acum de o tainică înțelegere ce ar fi între partidul poporului şi 
partidul țărănesc, cu binecuvântarea dlui Ion I. C. Brătianu. 

Inițiaţii știu, că o astfel de înțelegere nu există. Despre o alianţă 
mută a acestor trei partide împotriva partidului naţional se poate însă 
vorbi deschis și fără de nici o reticență. Da, e posibil un front comun 
faţă de regionaliștii puşi astăzi sub ocrotirea naufragiaţilor politicei 
româneşti. Partidul național a fost până acum un fel de cadavru, pe care 
mulţi au crezut că e bine să-l îngroape în tăcere la coada unei orga- 
nizaţii oarecare din ţară. Au încercat liberalii această operațiune, au 
încercat ţărănişti şi a încercat chiar și partidul poporului. Nici unii 
. nu au reușit însă. Cadavrul, urmând, se vede, o lege fatală, se cerea . 
mâncat de corbii rătăcitori ai vieţii noastre politice. Ori, spectacolul ; 
acesta oribil şi primejdios din punctul de vedere al salubrității politice, 
nu poate fi tolerat. Da ce ne-am mira, deci, că în fața lui Sar uni, 
ca în fața unei maladii epidemice, toate forțele vii ale noastre? De ce? 

` Cum adică, nu am putea pune la o parte, unii dintre noi cel 
puțin, toate adversitățile momentului pentru a simplifica viața politică 
şi pentru a o purifica ? 

Lucrul e posibil şi e chiar de dorit. Odată ce partidul național 
ar fi măturat din cale, pentru totdeauna, am puteaavea răgazul să ne 
răfuim -în linişte între noi, căci singurul element de continuă incerti- 
tudine ar dispărea. N'ar mai fi pertractări, şi viața noastră politică ar 
putea intra în cursul ei normal. N'ar mai exista acea teamă-de tragere 
pe sfoară cu ajutorul regionaliştilor, care a încurcat până acum atât 
de mult ițele politicei românești, ţinând pe loc evoluţia firească a 
consolidării noastre. N'ar mai rămâne nici un ciot pe câmpul nostru 
de bătaie şi luptele sar putea da drepte şi fără ocoluri. 

Ori nu? 

Liniştea politică din preajma Paştilor trebuie să aducă o lămurire 
în această privință. Noi, în orice caz, o aşteptăm și, după slabele 


noastre puteri, o pregătim. 
EUGEN GOGA 

Bta 


INVIERE 


Şi liliacul iarăși miresmele își cerne 

Şi primăvara-și cerne pe câmpuri mirodenii, 

Și clopotele iarăși în dangăt de vecerne 

iși cheamă jalnic satul la luminoase denii: g 
Să-și plângă umiliții durererile eterne . , 
in tânguiri de clopot, ce sună la vecerne... 


Cu toţi, bătrâni și tineri, ieșiți ca din mormânt, 
Cucernicului preot se spovedesc în taină: 

Și preotul cu vorba-i blajină, ca un sfânt, 

Sub patrafir de aur, rugându-se în taină, 
Desleagă trup 'și suflet de vechi păcate grele, 
Privind la spini de raze ce sângeră'n zăbrele... 


— Lumină, cine-mi bate la tainicile porți, 

La porţile de schijă a sufietului trist ?,. . 

Ce glas din ceruri cântă: „Cristos a?aviat din morți? !.“ 
Cu orice primăvară în mine moare-un Crist: 

Dar din mormântul rece ai sufletului meu — 

Nemuritor și veșnic — învic-un Dumnezeul.. 


ION BUZDUGAN 

Poveste de Pașii 


Eu am ştiut odată o poveste de Paşti, dar am uitat-o. Câte nu 
se îngroapă așă, în cimitirul acela nemărginit, în care zac atâtea ne- 
numărate privelişti şi întâmplări ce ne-au întâmpinat în viață, şi cum 
uneori ne răsar aşă pe negândite, — iar alte ori trebue o sguduire 
mare, puternică, din afară sau dinăuntru, ca să recheme la viață ară- 
tări cari cine ştie câtă vreme au odihnit până atunci în mormântul lor... 

Ne poartă viaţa pe cărările ei şi ne duce, fără să ne prea dea 
răgaz să stăm şi să chibzuim în toată clipa: unde? cum? — Şi ne 
pomenim pe căi de cari n'am visat, și ne cuiundăm în pustietăţi sau 
ne pierdem în vălmăşaguri de cari rămânem uimiţi. 

lar uneori, trezindu-ne, vedem că ne-am lăsat duși în neştire 
de șuvoiuri turburătoare, căci n'am mai ştiut privi la dreapta şi la 
stânga, 'ci ne-am uitat tot numai la dâra ce ne-a răpit cu ea, — până 
ce s'a întunecat zarea înaintea ochilor noștri. 
| In literatura universală nu vor fi fiind multe frumuseți la fel cu, 

aceea pe care a pus-o Goethe în scena din Faust, în care el, pătruns 

de nimicnicia vieţii şi a străduinţelor neputincioase omenești, se hotă- 
răște să sfârşască, şi ridicând cupa cu otravă, stă gata să închine 
zorilor solemnul şi supremu! salut... Dar în clipa aceea clopote în- 
cep să sune și glas de coruri se aude: l 

Cristos a ’nviat! 

Vestiți bucurie 

Cui scris fu să-l ție 

In tristă robie 

Străvechiul păcat... 

— Ce murmur adânc, ce sunete clare, îmi smulg de la gură 
paharul de odată? — tresare atunci Faust, şi-şi aduce aminte... 

Cântările continuă. E corul femeilor: l 

Cu miresme, noi 
Lam îmbălsămat, 
Credincioase-apoi . 

Aci Pam culcat; 
Giulgiu i-am adus 
Să-l îmbrobodim, 
Vacu pe Isus 
Vai, nu-l mai găsim. 
„Apoi răsună iar corul îngerilor: 
Cristos a ’nviat! ui 
Vestiţi mântuire 
Celui ce 'n iubire 
Prin grea ispitire 
Trecut-a curat! 
Și corul ucenicilor, şi iarăş îndemnul dumnezeiesc întru îndepli- 
*menireiălor: 
Cu fapta lăudând, 
„ lubire-arătând, 
Frăţeşte-ospătând, 
Cuvântul purtând 
Și har trâ.nbițând... 

* Toate acestea răsună şi în sufietul lui Faust, din care credința 
Aşi Taie sborul, cât numai solia o mai auzia, — și îl îmoae şi îl 
supune prin puterea amintirii ; „Atunci, se coboră ceresc sărut pe 
“fruntea mea 'n tăcerea sărbătorii ; la glas de clopot am simţit fiorii, 
ce numa 'n rugăciune-am cunoscut. Un dor ferbinte şi neînțeles, pe 


mirea 


câmp și prin pădure mă mâna, — și printre lacrămi ce 'mi curgeau 
ades, simțeam în mine-o lume cum creştea“. 
Amintirea ! — „Cântarea aceasta, jocul tinereţii, vestea, şi feri- 


cirea primăverii. . îi Misterul a vorbit, misterul ce este în, puterea 
veşnic vie şi învietoare — ea il întoarce și pe Faust „în brațele vieţii“ 
— şi-l face să se avânte într'o supremă pornire de duioşie, reîmpros- 
pătată în inima ce cu un ceas "nainte. şi-o credea ofilită pe vecie: — 

„Cântări cereşti şi dragi, sunaţi-mi dar! Curg lacrime, — pământ, 
:al tău sunt iar 1..“ 

Puterea aceasta curăţitoare de suflet, puterea aceasta misterioasă 
a reimprospătării de simţiri şi gânduri, este oare care-va dintre noi 
care să no fi simţit nici odată? 

O sguduire din afară sau dinăuntru... Ori mai bine una re- 
percurtându-se în cea-/'altă.. 

„Stai faţă în faţă cu viaţa şi o judeci, — și o găseşti sarbădă, 
fără rost — cu puține ademeniri înșelătoare, şi cu multe desamăgiri 
hotărâte... De ce lanţul acesta să'l porți, și să'l duci tot înainte, când 
de la tine atârnă să'l arunci încolo mai de grabă ? O mişcare mândră, 
dispreţuitoare de toate: — de tine însuţi, zice Leopardi, — şi de 
natură, şi de puterea care în ascuns rostește osânda asupra tuturora, 
şi de nestârșita deşertăciune a totului.. 

Q, vorbe ameţitoare, ce ca o otravă de înşelătoare potolire picură 
peste inime slabe şi le leagănă în cumpăna osândei de veci. 

Dar ascultați! — Ce s'aude?,.. „Ce murmur adânc, ce “sunete 
clare“... Este un clopot ce porneşte, în depărtare, şi altele îi răspund, 

și tot mai multe, și tot mai aproape... „Noaptea se împestrițează cu 


puncte de foc, — fiăcăruşe tremurânde în adierea vântului, — și în 
fie-care din ele s'a aprins o speranță și fie-care imploră o împlinire.. 
Fie-care! — Şi în fie-care din ele este credință, şi este iubire.. 


O, câtă iubire este pe pământul acesta ! Şi dacă este măruntă, 
şi nu isbucneşte întotdeauna în văpaie mare ca să coprindă lumea, — 
ea este totuși acolo unde-va, în pâlpăiri pierdute, pe cari trebuie să: 
ştii să le cauţi, ca să poţi să le găseşti. 

Din flacăra aceea mare, de acum sunt aproape două mii de ani, 
Sau: răspândit scântei peste tot pământul ; iată-le : aprinde-ţi iarăşi la 
ele dorul şi dragostea de viață, şi mergi alături, cu flacăra ta lumi- 
nându-ţi, până la capătul drumului, 


Asta a fost povestea. Acuma mi-am adus-o aminte, 
Ri ION GORUN 

Invierea naţionaiă 


Marile prefaceri politice au fost urmate totdeauna de noui lozinci, 
noțiuni și principii, care s'au întipărit pe vecie în dicționarul politic 
al popoarelor. Adunate întrun mănunchiu, ela ar putea să constituie, 
la un moment dat, un succint rezumat al istoriei naţionale dintr'o epocă 
anumită. | 

Unirea politică a tuturor românilor a fost un eveniment favorabil ` 
pentru asemenea creaţiuni. Dintre acestea, remarcăm aci una singură, 
aceea care în modul cel mai strălucit sintetizează marea şi miracu- 
loasa întâmplare prin care am trecut: învierea națională. Două cuvinte, 
:puse laolaltă de cine ştie ce inspiraţie anonimă, indică marea răscruce 
istorică a neamului românesc. Astăzi, ea sună ca o frază lapidară, şi 
ca mâine, cu scurgerea vremii şi cu desvoltarea unei noui vieți, poate 
va însemna un crez politic întăşurat într'o superbă aureolă, pe care 
„generaţia de azi nu o poate bănui, | 

Actualitatea are darul să îngrădească orizontul oamenilor iar 
perspectiva istorică să-l lărgească şi să-l lumineze. Adevărul acesta 
este îndeobşte cunoscut și riguros verificat. Foarte puţini au fost aceia, 
cari şi-au putut arunca privirea peste bariera timpului în cuprinsul 
căruia au trăit. Câteva figuri excepţionale am avut și noi românii. Mai puţine 
ca alte neamuri, dar sgârcenia naturii subt acest raport nu a rămas 
fără recompensă. Ceeace nu ne-a fost îngăduit individual, ne-a fost redat 
din belşug în sens colectiv, sădind în buna şi blânda noastră mulţime 
cele mai alese virtuţi comune. Graţie acestor însuşiri am străbătut te- 
feri veacurile de grele încercări, fără prea mulţi profeţi, nemerind însă 
fără greş drumul cel adevărat, până când în sfârșit, tot ele ne-au îm- 
părtăşit şi marea minune a unirii, botezată de instinctul popular, prin: 
graiul atâtor anonimi: înviere naţională. 

De-acum, aceste două cuvinte alipite vor constitui o nouă lo- 
zincă, acoperind o profundă şi simbolică noţiune politică ; două cuvinte, 
cuprinzând fiecare câte o credință, se contopesc întruna singură. De 
două mii de ani, fără şovăire, crede poporul românesc în cea dintâi şi 

care tot atâta timp a suferit pentru credința în cea din urmă 
până când şi aceasta l-a mântuit. De şase ani împliniţi, marea sărbă- . 
toare creştinească și națională e una singură, şi în asemenea vremuri 
de îndoită înălțare sufictească, vechea credinţă ar trebui să taie brazdă 
tot mai adâncă în sufletele noastre, integral răsplătite și pentru sufe- 
rinţele viitoare, nu numai peniru cele din trecut. 

Acesta ar trebui să fie cursui normal al evoluţiei, şi să clădim 
tot pe fondamentul vechiu sufletesc, pe acela care ne-a adus, la în- 
ceput: nădejdea, iar mai pe urmă, eliberarea. Acesta să rămâie su- 
premul razim în structura noastră sufletească, pe care să ridicăm mă- 
reţele construcțiuni viitoare, impuse de misiunea noastră ca neam di- 
stinct pe acest continent. 

Nu putem afirma, că am deviat dela această normă firească, dar 
tentaţiunile sunt multe și impetuoase. Dela un capăt la altul al ţării 
profeţii s'au înmulțit, şi cu galăgia lor stridentă tind cu orice preţ să. 
adoarmă, dacă nu să stârpească din rădăcini, credinţele noastre se- 
culare, tăind cu furie şi în grabă toate firele care ne leagă de trecut, 
şi închizând dinaintea privirii noastre recunoscătoare toate drumurile: 
care duc într'acolo. Făcându- ne să plutim în văzduh, fără tradiţii, fără 
amintiri duioase, fără un ideal conştient, legat în mod organic de lan- 
ful evoluţiei istorice, ei cred că vom dezarma, împrumutându-ne rostu- 
rile de viaţă dela aceia cari ni-le ofere, cu o stăruință şi un interes" 
fără pereche, pe ale lor. 

Până acum, slavă Domnului, nau reușit să ne clintească din 
lumea noastră sufletească. Totuşi, nu putem zice că mau avut nici un 
succes. Ei au reușit să ne convingă să-i ascultăm. Fără vreo reacțiune: 
palpabilă din partea noastră, predicele lor au aerul de a fi rostite de 
pe amvon, de unde se răspândesc învățături salvatoare. La adăposiul 
generoasei noastre indulgenţe, maşinaţiunile vor apuca mii de căi 
„piezişe, până când învățăturile lor mincinoase le vom întâlni pe toate . 
cărările spirituale ale unui popor, care, datorită grelelor împrejurări 
din trecut, ma avut răgazul necesar să împrăştie o mai vie lumină în 
toate direcţiile 'şi asupra tuturor păturilor sale sociale. De acest nea- 
juns dezagreabil vor să profite toți salvatorii posteriori ai izbânzii, în. 
Care ei mau îndrăznit, sau mau avut interesul să creadă, precum şi 
toți sămănătorii idealurilor de contrabandă, aduse cine ştie de unde şi 
pentru fericirea cine știe a cui. Pe drumurile acestea adumbrite, lip-: 
site de lumina care separă binele de rău, se seamănă cu o nemaipo- 
menită risipă neghina vremurilor tulburi prin care trecem, nădăjduin- 
„Gu-se că recolta ei va cutropi până şi răsadul plantelor tradiționale 
pe tare le cultivăm de veacuri. Pe aceste căi se zoresc să se înstă- 
pânească toţi falșii apostoli ai zilelor noastre, al căror număr a crescut 
îngrozitor, fie că sunt de nuanță politică, religioasă, sau socială. In: 
general, obiectivul lor este acelaș: dărâmarea unui fond“pe care se 
sprijineşte întreaga noastră structură sufletească ca neam distinct, 
Acest scop îl deserveşte, cu o egală competenţă și efect, atât urmă- 
rirea idealurilor politice sau sociale împrumutate, cât şi sectarismu 

religios, care -ne paşte; Rămași fără credință, ne vom asemăna cu o 
armată fără arme, incapabilă de a apăra nici pe sine nici pe alţii. 

Acestea sunt gânduri şi probleme, asupra cărora — ca buni ro- 
mâni şi adevăraţi c reştini — credem că trebuie să ne oprim şi să 
medităm în săptămâna Patimilor şi în preajma prăznuirii învierii reli- 
gioase şi, implicit, şi a celei naționale. Aceste două minuni nu se mai 
pot despărți una de alta, pentrucă în cursul evoluției noastre istorice 
ele s'au contopit într'o singură şi mântuitoare credință, In fața pri- 
mejdiei ce ne amenință din toate părţile, să o ridicăm la rangul de 
dogmă imutabilă, care, prin puterea triumfului de eri, să ne ocrotească 
şi de relele viitoare. 


P. NEMOIANU 

Discursul dlui Octavian Goga 


rostit în ședințele Camerei din 7 şi 8 Aprilie 1925 cu prilejul 
validărei alegerei dela Reghin 


Di Octavian Goga: Alegerea dela Reghin,„domnilor deputați nu 
- este decât un episod, un episod întrun lung și vechi proces, care se 
poartă între mine . și reprezentanții tipici ai partidului național. 
Acest proces nu este de caracter personal, nu este un conflict 
de ambiţii între. mine, pe de o parte, şi dnii Iuliu Maniu sau 
Alexandru Vaida pe de altă parte, este o ciocnire a două mentalități 
opuse, cum bine spunea d! Popovici, o ciocnire între două pregătiri 
sufleteşti cu totul deosebite, pe care le-a scos la suprafață evoluția 
politică a românismului din Ardeal, în cele din urmă două decenii. 
Domnilor, eu stând aci la tribună îmi examinez conştiinţa, cum 
o fac adesea ori, şi îmi dau bine seama, că în această luptă crân- 
cenă, care a isbucnit între mine şi reprezentanţii partidului naţional, 
am fost nevoit de multe ori să împart lovituri crude. O. recunosc, vă 
mărturisesc însă în această clipă solemnă pentru mine, că nici odată, 
în lupta pe care am dus-o, loviturile nu le-am dat dintr'un sentiment 
de răutate, ci în credința că trebuie să apăr interesele superioare ale 
neamului meu. (Aplauze furtunoase pa băncile tuturor partidelor, afară . 
de cel naţional.) Căci, domnilor deputaţi, mă întreb pe mine şi vă 
întreb şi pe dv.: în definitiv, pentru ce m'am sbuciumat eu viața mea 
întreagă, mai întâi în literatură, şi apoi ca o continuare programatică 
pe tărâmul politic? Am afirmat, domnilor deputaţi, în tot sbuciumul 
şi în toată lupta mea, ideea națională cu toate atribuţiunile ei. (Aplauze). 
In acest sbucium al meu, domnilor, pe vremea când Ardealul 
era robit, ochii mei căutau un punct de sprijin, şi acel punct de sprijin 
pentru frământările mele, era centrul de greutate al vieții româneşti 
de atunci, era capitala României înainte cu 20 de ani, era Bucureştii, 
care pentru noi Românii conştienţi, era capitala sufletească, era capi- 

tala noastră culturală. (Aplauze pe toate băncile afară de partidul 
maţional). Și în acelaș timp, pentru conştiinţa luptelor noastre politice, 
era şi. capitaia noastră politică. (Aplauze). Şi atunc;, domnilor, în 
„această frământare a mea de două decenii eu m'am găsit faţă în față 
cu detractorii mei de azi, cu adversarii mei de totdeauna, cari des- 
<indeau pe arenă, din nenorocire, cu acel stigmat. fatal în psihologia 
lor, care era rămășița infiitrațiunilor sufleteşti streine într'o anumită 
clasă a conducătorilor români din Transilvania. (Aplauze furtunoase, 
întreruperi, protestări pe bincile partidului național). Eu mă întățişam 
în această luptă cu armura sentimentului de integralitate națională, 
adversarii mei, cum spuneam, cu stigmatul fatal al unui alt centru de 
greutate a cărui iradiaţie erau dumnealor, şi acel centru pus faţă în față cu 
„centrul de care vă vorbeam, era Budapesta. (Aplauze pe toate băncile, 
«afară de partidul național). 

Domnilor deputaţi, dumnealor au aerul să insinueze că ceea ce 
spun eu acum este nou. (D 1 Stelian Popescu își face apariţia în in- 
cinta Camerei). 

DI Virgil. Madee: D-le preşedinte, cerem ca falsificatorul des- 
ibaterilor parlamentare, care nu este deputat, să b'nevoiască să iasă 
„afară din Cameră. (Se aud strigăte de „huo“ din partea opoziţiei la 
„adresa d-lui Stelian Popescu, care pleacă din incintă). 

Voci din opoziţie: D-le preşedinte, nu ţinem şedinţă până ce nu 
“es afară toate persoanele care nu sunt deputați. (Se procedează la eva- 
uarea pesoanelor streine din incinta Camerei), 

BI Octavian Goga: D-lor deputaţi, vă vorbeam de radiați- 
unea a două centre cu totul opuse: de București și de Budapesta. Şi 
pentrucă eu nu vreau să credeți, că aceste păreri ale mele sunt pentru 
“ocazia momentului, și pentruca să vedeți dv. că eu mă găsesc în per- 
fectă continuitate de acţiune politică și în perfectă continuitate de 
aprecieri, vă rog să-mi "permiteţi să vă citesc un crâmpei dintrun ar- 
ticol al meu, scris inainte cu 17 ani, în ziarul „Tribuna“, -din Arad, 
atunci când duceam lupta tot cu dumnealor, şi când spuneam, în ar- 
“icolul meu intitulat „Doză mentalități: Budapesta— București“, urmă- 
“toarele : 

„Educaţiunea cu desăvârșire străină de care s'au împărtăşit în 
i scolile maghiare conducătorii noştri a dat naştere unei mentalități hib- 
ide, care esplică în mare parte “multele rătăciri de diferit ordin din 
"viața noastră publică. Această creștere, cu spoiala eia făcut din căr- 
turarul nostru în multe cazuri un rob al obiceiurilor și particularităţilor 
“specifice sufletului unguresc“. 

„Şi iată ce scriam, domnilor, gândindu-mă, dacă nu mă înșel, la 
analiză. psihologică a dlui luliu Maniu: 

„Urmăreţte-l în viaţă şi analizează-i toate afirmările dragostei 
Jui de neam. Ai să vezi totdeauna nota silită, impusă, a unor atitudini 
woite. Nu stai în fața unei romanități organice, care porneşte din fib- 
“ele. ascunse ale sufletului ronânesc, ci în fața unor silințe care tra- 
dează truda zadarnică a înstrăinatului. Fraza lui, gluma lui, gestul, ci- 
“tatele, cântecele lui ţi se vor părea toate că vin de undeva de de- 

parte, dintro lume străină şi necunoscută. El poate să fie un om cinstit, 
un om cum se cade, un sincer aderent al partidului pe care-l slujeşte: 
cu credință, dar cu bagajul lui de sentimente şi de inteligenţă, el are 
să devie pe toate cărăriie. propagatorul inconştient al culturii ungurești 
i cu el se plimbă pururea un mic petec de Budapestă care lasă; urme“ 
Aplauze din partea upului partidului poporului). 

Di Gr. Diaconescu: lată pentruce ai fost ales de liberali ! (Sgo- 
mot, întreruperi). 

DI Octavian Goga: Şi iată ce mai spuneam, domnilor: „Rezu- 
mând deci în scurte cuvinte deosebirile oamenilor din generația mai 
nouă, grupați în jurul meu, de credinţele care cu puţine escepţii îşi 
găsesc expresia în coloanele de subt inspiraţia d-lui Al. Vaida, vom; 
vedea că în realitate aci se dă lupta între două curente de idei din: 
două centre diametral opuse. E lupta între cultura națională româ- 
nească şi mentalitatea produsă de şcoala străină. Işi încrucişează deci: 
puterile două lumi deosebite: Bucureşti şi Budapesta“. 

Și, domnilor, ca să vedeţi dv. că aceasta nu era numai opinia 
mea şi era și opinia, altora atunci îmi voi permite să citesc aici o 
altă apreciere! (Mare sgomot, întreruperi). 

Di Octavian Goga: D-lor deputaţi, le voi face plăcerea (sgo- 
mot, întreruperi)... şi voi citi aprecierea d-lui Nicolae lorga, la adresa: 
dumnealor (sgomot, întreruperi). . 

Voci: A! A 

DI Octavian Goga: D-lor, nu sunteți curioşi ? lată ce spune d-f 
„ Nicolae lorga, făcând judecata .., (sgomot, întreruperi). 

DI dr. N. Lupu: Die preşedinte, am declarat dela început, că 
suntem parte absolut neutră în această discuţiune. (Adresându-se par- 
tidului naţional). Dacă dv. nu ascultați de autoritatea preşedintelui, 
bine, atunci nici unul nu veţi vorbi: scurt. (Aplauze pe băncile majo- 
rităței, ale partidului poporului şi țărănesc, sgomot Şi întreruperi pe 
băncile partidului” național. In acest moment, intrând în incintă d! Iorga, 
este primii cu aplauze din partea partidului național, — aplauze ironice 
şi râsete din partea majorităței şi a partidului poporului şi țărănesc). 

DI Grigore lunian : Dle lorga, cam slabi locotenenţi aveţi. 

DI dr. N. Lupu: Domnule președinte, îmi pare foarte rău, că dt 
Vaida nu a fost atent, să vadă cât concurs vam dat eu ca să resta- 
biliți liniștea, când a vorbit dl Popovici, 

De câte ori aţi auzit acel: „sss“, „sss“, acela a fost dela mine. 
Îmi pare foarte rău, că dl Vaida are atât de puţină înțelegere politică 
încât, dela dorinţa noastră de a asculta un orator de talentul şi va- 
loarea dlui Goga, orice aţi zice dvcastră, să-şi permită să ne facă 
educaţiune politică şi să facă pertractări politice pe capul nostru. 

Ne-am vindecat de boala pertractărilor politice, dela dv, (Aplauze 
prelungite şi îndelung repetate în marea majoritate a Camerii, între- 
ruperi şi sgomot pe băncile partidului național). 

Di Virgil Madgearu : Domnule Vaida, nu vorbim de democrație 
şi nu privim toată ziua cu ochii în grădina Paiatului, cum o faceti 
dvoastră. (Intreruperi pe băncile partidului național). 

Di Octavian Goga: Mă bucur de prezenţa dlui lorga, fiindcă | 
vreau să-i reamintesc o apreciere, pe care o făcea într'o carte, înainte 
cu zece ani, apărută asupra istoriei Ardealului. 

DI N. "Iorga: S'adaugi şi toate paginile în care mai lăudat şi 
toate -paginile în care mai înjurat, pe rând. (Aplauze pe băncile par- 

tidului naţional). 
i Di Octavian Goga: Domnule lorga, nu-mi aduc aminte să se 
găsească pagini în care vam lăudat. 

DI N. Iorga: Crezi? Zău? Faci o broșură întreagă. 

Te-am văzut la picioarele mele, domnule Goga, nu odată, în 
vremea când tratai, înaintea mea, pe șeful dtale de moaşte bune de 

plimbat. 

Di. Octavian Goga: Domnilor, o mărturisire prealabilă, față cu 
di lorga. Noi, dacă stăm sä ne uităm în sufletele noastre... 

DI N. Iorga: Ce-mi pasă de sufletul dtale, 

DI Octavian Goga: Noi nu ne-am putut înțelege niciodată. 

DI N. Iorga: Fiindcă eu am caracter, alții nu. (Intreruperi, sgomot). 

DI Octavian Goga: A fost nu numai o profundă deosebire de 
structură sufletească ci și intelectuală între noi. 

DI N. Iorga: Uite-te în oglindă. 

DI Octavian Goga: Ev sunt omul producţiunii literare calitative, 
dta ești omul producţiunii cantitative. (Aplauze). 

Graţie acestei deosebiri... 

DI N. Iorga: Eşti ca un student dela Universitate, care nu știe 
atâta carte ca să judece opera unui om de valoare, (Ilaritate, sgomot, 
vociferări). 

DI Octavian . Goga: Spuneam, domnitor, că eu cu d! lorga nu 
m'am putut înțelege niciodată, pentru că există între noi o profundă 
deosebire de structură sut! etească şi intelectuală. De aceea, mărturi- 
sesc dela început slăbiciun-a mea înaintea dv. a tuturor, graţie acestei 
stucturi sufleteşti şi intelei: tuale pentru mine, domnii mei, două strofe 
din Eminescu preţuesc mai mult ca 30 de poeme dramatice ale dlui 
lorga. (Mare ilaritate, aplauze pe diferite bănci). Şi acum, domnilor, 
permiteți-mi să-i amintesc dlui lorga aprecierile pe care le avea la 
- adresa tovarăşilor să: de astăzi şi la adresa dlui Maniu, înainte de a 
intra în bicefalie politică... (Li aritate). lată, într'o carte, nu. întrun 
articol de gazetă, deci într'o carte în care în calitatea sa de istoric 
trebuia să păzească adevărul istoric. 

DI N. Iorga: Ce ştii ce este istoria ? Când ai învățat-o ? 

Di Octavian Goga: Domnuie lorga, eu mă constitui în cel mai 
puţin inteligent cetitor al dumitale. (Ilaritate). 

„lată: „O nouă generaţie, ccmplectată cu oameni ceva mai tineri 
cari nu-şi facuseră armele până atunci, un Teodor Mihali, un Ale- 
xandru Vaida, un Iuliu Maniu, un Vlad veneau la rândul lor cu 
puteri proaspete, dar din nenorocire cu o educaţie care! nu era inainte 
de toate românească.“ TE 
DI N. Iorga: Ca și a dumitale! ” HA ES e TI SN 
DI Octavian Goga:  Ceeay'ce i-ațtăcut! să se’ * confundeff uneori 

cu însăşi lumea “poliția, oligarhia maghiară.“ Așa scrii dumneata. 
(Aplauze pe diferite bănci). 

DIN. „Iorga: Toţi ați fost aşa; numai deosebirea că unii ați 
devenit oameni de omenie, pe când alții au ajuns cum ești dum- 
neata ! (Aplauze pe băncile partidului național) 

DI Octavian Goga: Domnule lorga, vă rog să nu-mi arunce fi 
invective personale, căci vă voiu răspunde tot cu invective. (Sgomut, 
protestări pe băncile partidului național). 
| DI Octavian Goga: In fața acestei tagme de oameni politici din 
Ardeal, d! lorga, în cartea sa opunea generațiunea mea, şi mă opunea 
“pe mine. Şi iată ce spunea despre mine şi despre tovarășii mei, di 
Nicolae Iorga în cartea sa. Zicea: „Nu este de mult de când a venit 
o generațiune și mai nouă, adânc înrâurită de noul spirit din România 
după 1900; generaţie în fruntea căreia. 

DI N. lorga: (arătând spre partidul naţional) Sunt aici. 

D! Octavian Goga: ... „stă un mare poet de talent: Octavian 
Goga.“ Aşa spunea! (Aplauze prelungite pe băncile tuturor partidelor, 
afară de partidul naţional. Întreruperi pe băncile partidului naţional. 
Sgomot.) 

DI Octavian Goga: (către di lorga). Dumneata eşti omul tuturor 
palimodiilor ... (Sgomot mare, întreruperi din: partea partidului naţio- 
nal). Dumneata d-le lorga, de aici de la tribună ai spus, nu de mult, 
partidului naţional, că adiționâudu-și toate talentele la un loc, elenu fac 
atâta cât face- talentul meu. (Întreruperi şi sgomot pe băncile partidului - 
național). | 

DI Octavian Goga: Vedeți deci, domnilor deputați, că erau puse 
față în față două mentalități deosebite, Și ca o consecință a acestei 
bifurcaţiuni de credință şi de suflet, de preparaflune morală şi sufle- 
tească,. ca o consecință, atunci când a isbucnit marele război, şi când 
a, trebuit să dăm ficare în parte examenul noastru de simțământ 
românesc, pe mine evenimentele m'au dus la Bucureşti, pe ei eveni- 
mentele i-au oprit la Buda-Pesta (Aplauze diferite bănci). 

-DI Aurel Dobrescu : Ai dezertat de la Olteniţa, dezertorule ! (Mare 
sgomot, întreruperi generale.) 

D! Octavian Goga: Domnilor deputaţi, dela început aud tonurile 
nearticulate ale unui domn, care îmi tot strigă că am dezertat, Ei bine, 
domnilor, am primit aici o scrisoare de la comandantul meu de-atunci, 
vreau să lămuresc această infamie, — dați-mi voe să vă citesc scri- 
soarea pe care mi-a scris-o generalul Vlădescu, pe care dv. îl cu- 
noașteți, mi se pare este chiar membru marcant în kii țărănesc. 
lată ce scrie dumnealui: „Stimate domnule Goga .. 

DI Aurel Dobrescu: Ce dată? 

DI Octavian Goga: Alaltăeri. Şi a mai scris o scrisoare acum 
doi ani, când dumneata ai avut iarăși obrăznicia de-a lansa infamia. 
(Sgomot “mare, întreruperi pe băncile partidului naţional.) lată ce 
scrie... (Sgomot mare) ... „La decretarea mobilizărei.. n 
(Sgomot, întreruperi). 

Di Pavel Brătășanu : Mai bine adu certificat milităresc, ce aduci 
scrisori? (Sgomot, întreruperi). 

DI dr. N. Lupu: Domnule preşedinte, vă rog să faceți cunoscut 
dlui deputat Dobrescu, că îatre scrisoarea generalului Vlădescu, fost 
comandant de armată, şi cuvântul dumnealui, punem credință pe această 
scrisoare, şi s'o citească. (Mare sgomot, întreruperi). 

DI Octavian Goga: Este o scrisoare pe care o pun la dispozi- 
țiunea oricui. lată ce spune: „La decretarea mobilizărei.... (Sgomot, 
întreruperi)... 

Di Gr. Diaconescu: întrerupe. 

DI Octavian Goga : Scump îmi plătesc mandatul, dacă trebue să 
stau să ascult apostrofele unor indivizi ca dta. 

DI Gr.: Diaconescu: Eu nu mi-am mâncat poezia. (Ilaritate). 

DI G. N. Orleanu: Ţi-ai mâncat barba. (Mare ilaritate). 

DI Octavian Goga: lată scrisoarea: „La decretarea mobilizării 
Vaţi prezentat ca voluntar în reg. 80 int. ce comandam. Vă împlineaţi 
făgăduiala dață mie cu ocazia recrutării ardelenilor în 1915, că veţi 
face o eventuală campanie cu regimentul ce voi comanda“... 

O voce: De ce i-ai cerut lui această scrisoare? 

DI Octavian Goga: Cui so fi cerut? Lui Pavlică Brătăşanu? 
(Mare ilaritate). 

- O voce: Lui Tutankamon. (Mare ilaritate). l 

DI Octavian Goga: „Aţi executat cu regimentul marșurile şi con- 
tramarșurile ordonate, pentru a ajunge în ziua de 23 August la Olte- 
nița-Port. Batalionul din care făceați parte n'a avut timpul material 
să treacă la Turtucaia, care capitula în dimineața-zilei de 24 August“. 
lată, domnilor, realitatea !. 

Ce să fi căutat eu la Turtucaia, dacă batalionul meu n'a trecut 
Dunărea? Eu am rămas cu comandantul meu; vă amintesc că nu fu- 
sesem soldat niciodată în viața mea. Eram cu fratele meu, care a mers 
mai departe, şi şi-a perdut braţul... (Aplauze). 

Domnilor deputați, nu voi arăta aici în ce chip am crezut că 
trebue să-mi fac datoria, atunci când unind străduințele mele cu ale 
regretatului părinte Vasile Lucaci, acea. splendidă încarnare a prote- 
stărei românilor din Ardeal, am venit aici, pentruca să alăturăm stri- 
gătul nostru la glasul de protestare al întregei conştiinţe româneşti 
din România, care palpita pentru Ardeal. Un lucru însă putem să-l 
constatăm în mod limpede față de dvoastră; noi aveam un program, 
un program hotărât, căci iată ce scriam eu la 1914, întrunul din ar- 
ticolele mele publicate atunci. Ziceam: „Singura salvare a românis- 
mului primejduit este intrarea României în acţiune, pentru ocuparea 
teritoriului românesc din monarhia de Habsburg. Logica isturiei uni- 
versale i-a dał generaţiei noastre acest program. Trebuie să învingă 
suu să cadă cu el. Catechismul Ardealului nu mai are decât o singură 
poruncă : Unire sau moarte !“ 

Acest lucru îl scriam la 1914. 

Atunci, domnilor, împreună cu părintele Lucaci, noi nu ceream 
colegilor noștri din Comitetul național, nu le ceream domnilor Ciceo 

Pop, Maniu, Alexandru Vaida, nici să se expatrieze, niei să schițeze 
gesturi eroice, cum au făcut bunăoară profesorul Massaryk sau drul 
Kramarcz dela Praga, nu le ceream acest lucru, le ceream cea mai 
comodă din reţetele onorabile, le ceream tăcerea. Le ceream, ca în 
cursul răsboiului să tacă. Dumnealor însă nu au tăcut, dumnealor au 
crezut că trebuie să vorbească. Daţi-mi voie să vă spun, că aşa cum 
au vorbit atunci nu au fost în unison de simţire cu senţimentele in- 
tegrale ale românismului. România de azi este destul d» consolidată, 
pentruca să-şi poată permite luxul de a stabili în mod categoric ade- 
vărul istoric. România azi poate, pentru generațiunile viitoare, să fi- 
xeze acest adevăr și să sacrifice toate falşificările în materie de istorie 
contimporană. 

DI Dr. Aurel Dobrescu: Confundaţi consolidarea cartelului. (Sgomot, 
întreruperi). 

Voci: Afară, afară! 

DI Octavian Goga: Eu nu voi veni aci, domnilor, nici să scor- 
monesc toate declaraţiunile care s'au. făcut în Ardeal pe aceea vreme. 
Domnul Ciceo Pop poate să fie liniştit, că nu voi citi nici trista cu- 


_vântare a dsale, pe care a pronunțat-o în Parlamentul maghiar din 


i 


Budapesta, şi care era o cuvântare de sumisiune în faţa ideei de stat ma- | 
ghiar; dar îmi veţi permite să citesc un fragment dintr'un articol scris 
atunci, după intrarea României în război, la 15 Septemvrie 1916, în 
revista austriacă „Oesterreich'sche Rundschau“. lată ce scria domnul 
Alexandru Vaida, căci vă spuneam, trebuie odată să se fixeze pentru 
conştiinţa noastră adevărul, pe care să-l transmitem ca o călăuză mo- 
rală și politică generațiunilor viitoare. lată ce spunea dsa: 

„Satisfacţia simțită de orice român din Ungaria și Austria cu 
privire la patriotismul său fără prihană și la ţinuta sa dinastică este 
da bună seamă profundă. Căci noi am fost dureros atinși totdeauna 
când fidelitatea noastră dinastică și patrietismul nostru erau trase la 
îndoială. Pomul sănătos scutură dela sine fructele viermănoase, ca ne- 
trebnice. Tot asemenea au căzut de pe pomul sănătos al neamului ro- 
mânesc din Monarhie toate acele elemente, încă dela începutul războ- 
iului mondial, care nu au putut trece proba de foc a fidelității de 
stat şi dinastice. Oamenii din Monarhie sunt neatinşi de curentele 
iredentiste“. 

Acestea le scria dl. Alexandru Vaida. Pomul sănătos erau dum- 
nealor, care făceau declaraţii alături de Tisza, şi pomul viermănos, po- 
mul netrebnic, era părintele Lucaci și cu mine și cei două zeci de mii 
de voluntari români. (Aplauze pe băncile celorlalte partide, protestări 
pe băncile partidului naţional). 

DI Pavel Brătășanu : întrerupe. 

DI Octavian Goga: Domnilor deputaţi, dl Pavlică Brătăşanu se. 
agită extraordinar împotriva mea; tot aşa se agita și la Reghin. Acolo 
a declarat în faţa jandarmilor și în fața ofițerului de jandarmi, că cel 
dintâi glonț pe care o să-l tragă din revolverul lui, o să-l împuşte în 
pieptul meu. Nu m'am impresionat nici atunci, după cum nu mă im- 
presionez nici acum. Știţi ce le-am zis prietenilor mei: fiți pe pace. 

cartuşele dlui Paylică Brătășanu. nu iau foc. (Mare ilaritate, aplauze 
pe băncile majorităţii, ale partidului' poporului şi țărănesc.) ` 

După acest intermezzo, vă rog domnilor, să-mi permiteți să con- 
tinui; lată în articolul său din „Oesterreichische Rundschau“, ce spune 
mai departe di Alexandru Vaida: „In sensul acestor convingeri, condu- 
cătorii circumspecți și energici ai românilor din Ungaria și Bucovina 
nu au scăpat niciodată ocazia, folosindu-se de toate puterile lor de-a 
crea la București o dispoziţie "în această direcție, ca România să intre 
în război alături de Puterile Centrale, sau cel puțin să păstreze o 
neutralitate loială. Durere, această .încercare a noastră a rămas infruc- 
tuoasă. Nimic nu poate schimba convingerea noastră, că nu nimicirea 
Monarhiei habsburgice, ci întărirea ei cât mai puternică trebuia să se 
ceară.“ | 

- DI AL Vaida: intervine cu-o esplicaţie. | 

DI Octavian Goga: Domnilor deputaţi, am ascultat în linişte « cu- 
vintele d-lui Vaida, și vă rog pe dv. :să ascultați în linişte replica 
mea. Nu-mi aduc aminte, dar îi dau perfectă dreptate d-lui Vaida, 
dacă spune că la 1913, fiind împreună la d! Brătianu, ne-a dat acele 
sfaturi, de cari dl. Vaida îşi amintește acum ; spunându- -ne: duceţi-vă 
acasă, în liniște — la 1913 e vorba — faceţi politică alături de Frase 
Ferdinand, şi noi ne vom face aci politica noastră. Era logic să ne 
dea un asemenea sfat, eră foarte logic ca şi noi să-l urmăm. Prin 
urmare, nici nu ştiu dece dv. vă amintiţi de un lucru, care este foarte 
simplu şi pe care n'avem să-l contestăm, nici în favoarea. mea, nici 
în favoarea dvoastră. Eu, dacă amintesc acest articol al d-lui Vaida, 
îl amintesc fiindcă sa scris după intrarea României în răsboi. Dv., 
atunci când soldații români trecuseră N Și când Carpaţii dispă- 
ruseră, atunci aţi: scris acest articol, iena, publicându-l la. 
„Osterreichische Rundschau“, şi n'aţi a i articol, în care să apă- 
raţi populaţia românească din Ardeal, ați scris un articol de doctrină 
politică, în care fixafi pentru opinia publică ideea că Romania trebuia 
să intre în război alături de puterile centrale. 

Domnilor, se tot vorbeşte, că atunci erau oameni, cari puteau să 
fie desființați. Aveţi dreptate, aveam şi eu acolo, în vârtejul evenimen-. 
“telor, pe mama mea, pe care au deportat-o ungurii, și au ţinut-o un 
an şi jumătate dincolo de Tisa. Da, îmi dădeam seama; de acest lucru, 
niciodată însă, domnule Vaida, maş fi fost în stare să scriu un arti- 
col de renunțare politică, în care să legitimez acţiunea de desființare 
a neamului nostru. (Aplause pe băncile majorității, ale partidului po- 
porului şi țărănesc.) Mi se spune acest macabru refren, foarte uşor de 
- repetat, că scriaţi cu revolverul la tâmplă. Ciudată teorie, domnilor 
deputați, toate s'au scris cu revolverul la tâmplă, toate sau făcut cu 
revolverul la tâmplă ; cu revolverul la tâmplă sa iscălit declarația 
pentru Tisza, tu revolverul la tâmplă a ţinut cuvântarea di Ciceo Pop 
în Camera ungară, cu revolverul la tâmplă aţi scris dv. articolul dela 
Viena. Ei bine, cu revolverul se poate sfărâma o tâmplă care apără 
onoarea, sau cu revolverul se poate smulge, dacă vreţi, o  iscălitură 
unui om slab de înger sau o declarație, cu revolverul însă, nu se pot 

“scrie lungi articole de doctrină la revistele austriace. Aci ma fost 
chestie de revolver, aci a fost chestie numai de tâmplă, de penibila 
dezorientare politică, care se încurca subt tâmplele dvoastră. (Aplause 
pe băncile tuturor partidelor, afară de partidul naţional.) 


Di Octavian Goga :. Domnule preşedinte, domnilor deputaţi, vor- 
beam în cuvântarea mea de eri, care a fost des întreruptă, despre 
desorientarea politică, care era la conducerea partidului național pe 
vremea marelui răsboi. Nu vreau de astădată să mai stărui asupra 
acestui subiect. Sunt gata însă, domnilor, ori când, ca să probez afir- 
maţiunile mele sprijinit pe documente serioase, pe documente necu- 
noscute şi aş putea zice pe documente sensaţionale. 

Graţie acestei desorientări, poporul românesc. din Trausilvania, 
în cursul marelui răsboi, şi-a vărsat sângele pe toate fronturile pentru 

idealuri streine, orfan de o conducere politică la el acasă. 
A biruit, domnii mei, numai instinctul sănătos al maselor noastre 
populare, a biruit în marea dramă sănătatea mulțimii noastre, —îndru- 
mată de acei cărturari umili ai satelor, ` de preoții şi de învățătorii 
n 

iile Voci de pe diferite bănci: Aşa este. (Aplauze). 

DI Octavian Goga: Acest instinct sănătos popular, în primele 
zile, când a mijit libertatea peste capetele mulţimii din Ardeal, ne-a 
dat marea manifestare de sărbătoare naţională dela Alba-lulia. 

Domnilor, este, cred eu, sosit momentul când trebuie să spu- 
nem adevărul întreg şi când trebuie să scoatem din cadrul politicei 
militante această sărbătoare națională, această Albă lulie, ai cărei 
pensionari politici se încurcă încă între rândurile noastre. 

- Căci, domnii mei, ce este Alba-lulia? Ce este acest simbol în- 
scris în sufletele tuturor ? 

Alba-lulia este mai întâi şi mai întâi, gloria acelui voevod muntean, 
care înainte cu trei sute de;ani, a stropit cu sânge un început de 
epopee. (Aplauze pe băncile tuturor patidelor, afară de cel naţional). 

Alba-lulia a doua oară este lozinca fermecată cu care Oastea 
românească şi-a pornit drumul cuceritor. spre Ardeal. (Aplauze pe 
băncile tuturor partidelor, afară de cel naţional). 

Alba-lulia este a treia oară sirigătul Ardealului, simplu, spontan 
şi măreț, de a se uni cu ţara. (Aplauze pe băncile tuturor partidelor, 
afară de partidul naţional). Simbol al unirii desăvârşite, iată ce este 
Alba-lulia. De aceea, zic, trebuie odată pentru totdeauna scoasă din 
cadrele de politică militantă, așezată acolo unde ne îndeamnă pietatea 
noastră să o așezăm, Alba-lulia trebue să se fărămiţeze în toate con- 
ştiinţele ca o mare spovedanie națională, Alba-lulia nu aparţine unui 
partid, Aiba:lulia nu are stipendiaţi. (Sgomot). 

D. Gr. Diaconescu: Vorbeşti la alegerea dela Reghin despre 
aa A (Sgomot). | 

DI M. G. Orleanu, preşedinte : Vă chem la ordine, dle Diaconescu. 

DI Iuliu Maniu: Dle Goga, vă rog să răspundeţi la două între- 

bări Danie scurte. Mai întâi cine a organizat Alba-lulia? (sgomot) r3 
al doilea, cine a condus spiritul manifestației la Alba-lulia; iar între 
cele 11 popoare, care au locuitîn Austro-Ungaria, mai este la vre-una, 
o Alba-lulia, ori ba? (Aplause prelungite pe băncile partidului naţional). 

DI Octavian Goga: Dlor deputaţi, dl Maniu... (sgomot) 

DI Pavel Brătășanu: întrerupe. 

DI Octavian Goga: Dle Brătăşanu, sunțeţi la o vârstă înainată, 
poate să vă facă rău. Aveţi 90 ani, calmaţi-vă! 

DI Pavel Brătășanu: Dlor deputaţi, dati voie,. E: 

DI Octavian Goga: Nu, | acum nu ai cuvântul. Sa vii pe urmă aici 
la tribună, să vorbeşti. 

DI I.M. G. Orleanu, președinte: Nu vă dă voie oratorul, dle Bră- 
tăşanu. 

Di Pavel Brătășanu: Dle preşedinte, dumnealui nu este validat, 
(sgomot mare, întreruperi). 

DI Octavian Goga:..: In acest vacarm general să nu vă mirafi, 
era cât pe aci să uit de “ele două întrebări, pe cari mi le-a pus di 
'duliu Maniu. Mă întreba dsa, mai întâi cu foarte puțină preciziune în - 
cuvinte, cine a organizat adunarea dela iapa cine a produs 
spiritul de acolo? . Cine a organizat adunarea dela Alba-lulia? Mi se 
pare că este nepotrivită această întrebare. (Exlamaţii pe băncile par- 
tidului național) Şi iată de ce: cuvintele de a „organiza o adunare“ 
însemnează a organiza sentimentul naţional din Transilvania. Domnule 
Maniu, această adunare, să-mi dați voe să vă spun ma organizat-o 
nimeni. 

Voci: Aşa este. 

DI Octavian Goga: A eşit ca un strigăt spontan din pieptul _ 
Ardealului. (Aplauze prelungite pe băncile tuturor partidelor afară de 
„partidul național, protestări pe băncile partidului naţional). 

Se organizează, domnii mei, o societate de gimnastică... 

DI M. Popovici: Te rog să întrebi pe d! prim ministru “Brătianu 
dacă dela lași nu trimitea dumnealui misive peste misive la fruntașii 
partidului naţional din Ardeal, ca să se grăbească să facă această 
adunare de protest şi de alipire către România. (Aplauze pe băncile 
partidului național). 

DI Octavian Goga: Adunarea dela Alba-lulia este un făt al re- 
voluţiei. Sa prăbuşit pe frontul austro-ungar dominațiunea ungurească 
şi a răsărit în mod normal praznicul dela Alba-lulia, ca o afirmare a 
ideiei de unire cu țara românească. Aşa sa „organizat adunarea dela 
Alba-lulia. {Aplauze pe băncile tuturor partidelor, afară de băncile 
partidului național). 

Mă întreba di Maniu, cine a produs spiritul adunării dela Alba- 
iulia ? Domnilor, acest spirit era rezultanta frământărilor noastre secu- 
lare, era tot te pâlpăia în subconştientul Ardealului de sute de ani, 
dela Alba-lulia de acum trei veacuri; era toată munca generațiunilor 
trecute de intelectuali, iată ce-a produs spiritul adunării dela Alba- 

lulia. (Aplauze prelungite ale marei majorităţi a Camerei). 

-- DI Juliu Maniu: Domnule Goga, vam pus două întrebări dv.... 
(întreruperi, sgomot). E 
D! Octavian Goga: Domnule Maniu, am mare condescendență 
pentru d-voastră, şi vă rog să-mi puneţi încă două întrebări, căci dv. 
mergeţi cu două câte două; însă vă rog să terminaţi, căci vreau şi eu. 
să-mi termin cuvântarea. 
DI Juliu Maniu: Aţi răspuns numai la o întrebare. A doua a 
mea întrebare a fost, cum sa întâmplat, dacă macest spirit, această: 


adunare a răsărit din subconştientul popular, cum sa întâmplat, 


totuș, ca din cele 11 popoare, care alcătuiau Austro-Ungaria, numai: 
națiunea română a avut această Alba-lulia; deşi, domnule Goga, ştiţi 
perfect de bine, că subconştientul papular nu eră mai mic, nici la 
poporul ceh, nici la poporul polon, nici la popoarele din Croaţia cum: 
eră la poporul românesc, şi cu toate acestea, Alba-lulia a fost numai 
la poporul românesc. Și vă dau răspunsul, când poporul românesc a: 
avut acea conducere în partidul național, care să ducă la Alba-lulia. 
(Aplause pe băncile partidului baţional). 
| „DI Octavian Goga: Domnilor, mi se pare sau o mare naivitate 
în această întrebare, sau un fel de declamatorie, cel puțin inutilă, 
atunci când vorbim de asemenea lucruri mari, că celelalte popoare, 
11 la număr, nu şi-au avut Alba-Iulia lor. Domnilor în acea perioadă 
dela 20 Octombrie, de când a început revoluţia... 
DI Gr. Diaconescu : De când îţi m capuţinerui Tache Ionescu - 
Și răspunde de unde ai castelul dela Ciucea? (întreruperi, sgomot pro- 
testări pe băncile majorității Camerii). l 
- DI P, Groza: Ai socoteală cu mine. Să nu fi obraznic! (sgomot, 
întreruperi, vociferări). 
DI Octavian Goga: De ce capuţiner vorbeşte dumnealui? 
DI Gr. Diaconescu: Inainte de război, Tache Ionescu îţi plătea 
Capuţinerul. N'aveai atunci castel la Ciucea. (sgomote, protestări). 
' Voci : Jos! Jos! Nu eşti la înălțimea discuţiei. ` 
DI Octavian: Goga: Domnilor, se găseşte, aicea, un domn, care 
vorbeşte de capuținerul meu. Eu nu voiu vorbi de capul puțin ab 
dumnealui. (Mare ilaritate, aplauze prelungite pe băncile majorității şi 
ale partidului poporului, strigăte de bravo! bravo !). 
Voci: Te-a întundat, mai zici ceva? 
DI Octavian Goga: Domnilor deputaţi, vorbeam că Alba-Iulia 
este manifestarea de libeiare de sub jugul dominațiunei străine. În 
perioada dela 20 Octomvrie, când a început căderea depe frontul 
austro-ungar și până la 1 Decemvrie, în această perioadă revoluţio- 
nară Sau eliberat toate cele 11 popoare din Austro-Ungaria: Mi se 
pare că chiar, în ordinea cronologică, manifestarea noastră vine niţel - 
. mai târziu... i 
Voci: Da! Da! ; 
DI Octavian Goga: ...ceea ce nu ia nimica din măreția ei. 
Insă, dv., domnule Maniu, mă întrebaţi, de ce celelalte po- 
poare n'au avut Alba-Iulia. N'au avut-o! Fietare şi-a avut adunarea 
lui, şi adevărul este că, în această perioadă toate au frânt cătușele 

austro-ungare şi toate s'au liberat, şi nu. știu de ce dv. căutaţi pre- 
rogative speciale pentru dv., acei cari aţi fost la Alba-lulia, când știți 
bine că purtarea dv. din vremea războiului, domnule Maniu, sau 
domnule Vaida, nu se poate asemăna nici cu purtarea lui Massaryk, ~ 
„nici cu purtarea doctorului. Kramarcz. (Aplauze pe băncile partidului 
poporului). 

D! 7. Maniu : Daţi-mi voe... (protestări, sgomote, întreruperi). 

Voci: Jos ! Jos! 

DI Octavian Goga: Duvă adunarea dela Alba- lulia, când Ardealul 
a ajuns sub protecțiunea Consiliului dirigent.. .. (protestări pe băncile 
partidului naţional, sgomote, întreruperi). 

-DI 1. Maniu: Daţi-mi voe, domnule Goga... (protestări din partea 
majorității, sgomote, întreruperi): 

DI dr. N. Lupu: Cer cuvântul, domnule președinte. 

DI M. G. Orleanu, preşedinte: Dl doctor Lupu are cuvântul. . _ 

Di dr. N. Lupu: Domnule preşedinte, pentru că în şedinţa de 
eri intențiunea mea a dat anumite interpretări, m'am abținut astăzi de 
a lua cuvântul câtuș de puţin. Dar a trecut aproape o oră şi discu- 
țiunea nu poate înainta. Fac apel la partidul. național, să facă așa ca 
discuţiunea să se poată urma, şi pentru că problemele puse de di 
Goga aci sunt de o importanţă capitală pentru țară, fac apel la di. 
Maniu să ceară cuvântul la tribună. (Aplauze prelungite din partea . 
majorităţii, a partidului țărănesc şi a partidului -poporului). 

DI Mihail "Popovici : Această observație o face acela care între- 
rupe mai totdeauna în acest Parlament. (Aplauze pe băncile partidului 
național, sgomote, întreruperi). 

Di 1. Maniu: Daţi-mi voe, domnule Goga... (protestări din partea 
majorității, sgomote, vociterări). i 

Di Octavian Goga: Domnilor deputaţi, după adunarea dela 
„Alba-lulia... (sgomot, întreruperi.) ` 

D! Octavian Goga: Domnilor deputați, cu toată dorința sinceră 
pe care aş avea-o de a asculta obiecţiunile dlui Maniu, văzâud că 
din aceste schimburi de cuvinte nu poate să iasă de cât o încurcă- 
“tură generală, îl rog pe dl Maniu să bine voiască a se înscrie la cu- 
vânt, să spue ce are de spus și-l vom asculta cu toată liniștea. 

Dumnilor, după adunarea dela Alba Iulia, de care vorbeam, po- 
porul român din Ardeal a ajuns sub oblăduirea cunoscută a Consi- | 
liului dirigent. Conducerea partidului național a descins în România 
mare cu două capitale erori de concepție. Intâi: foștii mei colegi din 
“Consiliului dirigent credeau că, cu pregătirea lor politică şi mai ales 
cu energiile lor constructive, se pot transforma peste noapte din des- 
robiţi în stăpânii desrobitorilor. 

DL 1 Agârbiceanu: Nenorocit ar fi fost neamul românesc, dacă 
din desrobiţ? mwar fi putut să se facă stăpânitori. (Aplauze pe băncile 
partidului naţional). 

Di Octavian Goga: A fost o greșală care s'a plătit scump pe: 
:Sp'narea țărei prin celebra guvernare de trei luni de zile. 
l A doua capitaa greșală de concepție a fost ideia pe- care o 

` aveau dânşii că, în noua configuraţie de stat, pot să păstreze 
- Ardealul într'o situație de. izolare, izolare de caracter politic şi izolare 
de caracter administrativ. Politiceşte dânşii au crezut că trebue să-şi 
hotărnicească și mai departe organizațiunea de partid la vechea gra- 
nifă, căutând prin aceasta, în mod voit sau nevoit, să perpetueze îm 
conștiința publică o geografie, pe care ţara a distrus-o cu atâtea 'sac- 
rificii. Aceasta a fost greşala de ordin politic. - 

Din punct de vedere administrativ, dânşii au crezut că trebue 
să păstreze Consiliul dirigent ca organ administrativ, în temeiul că- 
ruia Ardealul — dacă stăm să judecum 'real lucrurile — ar fi avut o: 
viaţă administrativă autonomă... | | 

Domnilor, eu m'am ridicat împotriva acestor erezii, şi m'am ri- 
dicat din două puncte de vedere: întâi m'am ridicat fiindcă credeam . 
că numai libera circulație a energiilor dela un capătal țărei la celălalt: 
poate să contribue la consolidarea interioară a acestei ţări. Și al do- 
ilea, m'am ridicat din punct de vedere local ardelenesc, dându-mi: 
seama că Ardealul, pus în izolare, va fi adus în imposibilitate de a-și 
valoriza energiile reale de care dispune pentru binele țărei şi pentru: 
binele lui. lată dece m'am ridicat împotriva acestei stări de lucruri. 
Şi, ca o consecinţă a părerilor mele, mam desfăcut de partidul na- 
ţional, dând o mână dlui general Averescu... 

O voce: Și una lui Brătianu. (Aplauze pe băncile partidului 
naţional). - i 

DI Octavian Goga: Mâinele mele amândouă le întind tuturor- 
acelora, cari sunt în contra ideilor greșite ale dv. (Aplauze pe săncile: 
partidului liberal). ` 

Ca o consecință a acestei păreri, când mi sa dat posibilitatea, 
în guvernul din care am făcut parte, în prima perioadă a guvernărei. 
am. înlăturat Consiliul dirigent în aplauzele unanime ale Ardealului.. 
(Aplauze). - 

Am suferit, desigur, de pe urma acestei stări de lucruri. Au fost 
prăvălite asupra mea toate injuriile şi toate insultele unui consorţiu 
de oameni interesați. Mi s'au dat lecțiuni de ardelenism, mie, singurul. 
om Care luptând totdeauna cu acești adversari am dat un relief li-- 
terar patimilor din Ardeal. (Aplauze). . - | 

Am însă mândria să constat, că ideile pe care le-am reprezentat. 
au biruit. Au biruit, nu fiindcă aceste idei erau un patrimoniu per- 
sonal al meu, ci pentrucă ideile mele eşiau în mod normal din valul 
de simţire al poporului meu integral. (Aplauze). 

. Am mulţumirea sa constat — şi este una din mândriile vieţii. 
„mele politice — că domnul Iuliu Maniu, împins dela spate de mine. 
a eşit din retranșarea sa regională şi după pertractările sale mai mult,. 
sau mai puţin timide cu „regăţenii“ pe care-i detesta a sfârşit prin. 
această bicefalie politică. (Aplauze pe bâncile celorlalte partide, afară. 
de partidul naţional.) - 

Daţi-mi voie să vă mărturisesc, faţă de această . explozie de bu-- 
curie a dv. să vă mărturisesc şi bucuria mea. Mă bucur de toate fu-- 
ziunile pe care le-a făcut domnul Maniu până azi. Mă bucur domnii 

mei, cu două sentimente de bucurie: resimt în suflet mai întâi bucuria 
de om politic și de adversar politic, (rumoare) fiindcă toate fuziunile 
pe care le-a făcui până acum sunt fără valoare și fără consecinţe, şi 
nu constituesc un capital politic în opinia publică din Ardeal. (Apla- 
uze ironice, strigăte de bravo pe băncile partidului naţional). 

Voci: (pe băncile partidului naţional). Bis. bis. j 

DI Octavian Goga: Fiindcă Ardealul adevărat, adevăratul Ar- 
al . (Rumoare) ... Domnule lorga, să nu mă provocați, căci voi 
i crud. 

Voci (pe băncile partidului național): A!a! a! a! (Sgomot, pro- 
testări, întreruperi pe băncile partidului. naţional.) ; 

DI N. Iorga: Domnule preşedinte, fac apel la dv. şi la întreag 
această Cameră, dacă în atitudinea mea dela începutul acestei ședințe 
până acum, a fost cel mai mic lucru, care să Jegitimeze această ame- 
nințare pe care o disprețuiesc. (Aplauze pe băncile partidului naţional.) 

DI Octavian Goga: Domnule lorga, eu am spus acest lucru, 
fiindcă dv., adresându-vă mie, vociferaţi. ` 

DI N: Iorga: Dar nu mam adresat, dar nici nu am intenţia... 
în viața mea să mă adresez unui om care dă dovezile de bună cuviință 
pe care le dai dumneata de două zile. (Aplauze pe băncile parti- 
dului național). l - 

D. Octavian Goga: Domnilor, cu toate că după invectivele pe. 
care mi le adresează dl lorga, maş simți strașnic îndemnat să-i dau 
un răspuns, cu toate acestea mă rețin. li declar însă, că la prima 
întrerupere pe care mi-o va face, eu voi începe un mic duel de ora- 
torie cu dumnealui, aci. Trec deci mai departe, Ziceam că mă bucur 
ca adversar politic de aceste fuziuni, fiindcă ele nu constitue un capi- 
tal politic în opinia publică din Ardeal, pentru că -adevăratul Ardeal, 
— -nu Ardealul celor 100, care de altfel nu sunt decât 35, — adevă- 
ratul Ardeal nu poate să întindă o mână de frăție decât partidelor 
din vechiul Regat, care deţin curente de simpatie populară, oricare ar 
fi ele. (Aplauze pe băncile tuturor partidelor, afară de cel național.) 
Dar, domnii mei, am şi o altă bucurie: o bucurie curată, care se 
ridică dincolo de barierele de partid, o bucurie, cum aş zice, curată 
de român, o satisfacție patriotică în fața acestor fuziuni, fiindcă ori şi 
ce legătură, ori şi ce contact al dlui luliu Maniu sau al dlui Alexandru 
Vaida cu ori, şi cine din Țara Românească, este bine venită, fiindcă 
acest contact supune subconșştientul lor unei serii întregi de rectifi- 
cări, în urma cărora ei pot să facă o politică rea, îusă din punctul 
de vedere patriotic românesc, nu pot să fie îndrumați decât pe o cale 
bună. lată de ce eu mă bucur din acest punct de vedere, mă bucur 
domnilor, şi nu am decât o singură dorință, o urare mai bine zis, pe 
care o adresez dlui Argetoianu zicând: să-i stăpâneşti sănătos....(aplauze 
și ilaritate pe diferite bănci)... să-i stăpânești sănătos pe foştii mei 
colegi pe care soarta nu i-a ursit să fie stăpânitori niciodată. (Aplauze.) 

Domnilor, cu acest sentiment, aş putea zice de ură, da, de 
legitimă adversitate, şi cu ideea că joacă o carte. mare politică, adver- 
sarii mei sfau prezentat la alegerea de la Reghin. Ei şi-au dat seama 

că această alegere au fost un fel de termometru politic, din care are 
să se descifreze voința Ardealului. De aceea, vă rog să-mi daţi voe 
ca să fac un tablou electoral, zugrăvindu-l după slabele mele puteri. 
Partidul naţional a luat toate măsurile, domnii mei, ca din această 
luptă politică, din această întâlnire pe teren să iasă biruitor. Şi 
atunci, domnilor, încă înainte cu o lună jumătate, încă înainte de a 
fi vorba de campania electorală şi-a trimes la fața locului. în satele 
unite ceeace eu aş numi „avantgarda neagră“, canonicii dela Gherla 
şi dela Blaj. (Sgomot, întrerupuri). 

D! 7. Bălan: Cari au fost? precizaţi! 

DI Octavian Goga: A fost dela Gherla părintele canonic Bujor. 
A fost părintele Coltor, Sâmpăleanu şi alţii. Au spovedit şi au cumi- 
necat poporul și în cadrul slujbelor rituale... (Sgomot, întreruperi). 

Di M. G. Orleanu, președinte : Domnilor, până acuma îi făceați 
imputare dlui Goga că nu vorbeşte despre alegerea-dela Reghin şi 
acum când a intrat în fondul discursului său, nu-l lăsaţi să vorbească. 

DI Octavian Goga: Eu stau aicea trei zile, puteţi să strigați, să 
vă constituiți în dervişi urlători. Eu rămân aici. 

lą cadrul slujbelor rituale au spovedit și au cuminecat le-au 
adus odată cu binecuvântarea Papii dela Roma, le-au adus și porunca 
„_straşnică, că trebue să voteze pe candidatul partidului naţional, (Sgomot, 
întreruperi). 

După ce au răscolit misticismul popular ca să-l angajeze în ser- 
viciul viefei de partid, după aceea a venit ceata mare a agenților 
electorali, cari pretutindeni în toate colțurile au răspândit afişe tipări- 
turi, au răspândit foi volante. | 

Voci: Bine au făcut! 

DI Octavian Goga: Foarte bine, da. Şi domnilor, 
permite .. 

DI Argetoianu: Domnule Goga, să-mi daţi voe, eu nu vam în- 
trerupt şi nu vă vo mai întrerupe, din contra eu am căutat să fac 
liniște pe cât sa putut între prietenii mei, şi îmi permit o singură 

chestiune : dacă nu ai fi fost susținut de guvern, sau dacă guvernul 
ar fi pus o candidatură, spune dumneata, ca om cinstit, te alegeai? 

D!. Octavian Goga: Da! (Exclamaţiuni pe băncile partidului 
naţional). 

DI P. Groza: Domnule Argetoianu, te rog spune dacă dumneata 
nu Candidai pe lista generalului Averescu, reușeai? (Sgomot, în- 
treruperi). 

f DI Octavian Goga: Să nu credeţi, că Ardealul este un colţ de 
pământ inconștient. Eu vă voi face dv. propunerea, dacă credeţi că se 
poate alege oricine în Ardeal, candidați dv. susținut de zece guverne 
şi se va vedea dacă eșiţi. (Aplauze, ilaritate pe diferite bănci). 

DI Octavian Goga: Domnilor, vorbeam de afişele electorale, de 
foile volante, de tipăriturile care s'au răspîndit, cu o strașnică bogăţie î în 
toate colțurile acestei circumscripțiuni. Eu, domnilor, socotesc așa: afi- 
şele, tipăriturile, foile volante sunt cărţile de vizită pe care le lasă un 

partid politic într'o luptă electorală, întrun colţ de țară. De aceea eu 
pot se spun, că constat cu mîndrie și cu desăvîrşită mulțimire sufle- 
tească un adevăr: cărţile mele de vizită sunt curate, nu le-a stropit în 
“nici. un colţ, nici noroiul, nici birfirea, nici minciuna. 
Eu cer partidului național să aducă din multele afişe, tipărituri şi 
foi volante, care au fost răspîndite în numele partidului meu, un singur 
exemplar, în Care, nu numai că s'ar fi aruncat un cuvânt 'de hulă Ta 
adresa partidului naţional, dar în care. s'ar fi pomenit măcar numele 
lui, sau numele adversarului meu, sau numele dlui Maniu, ori al dlui 


Vaida, căci mi se pare că pe atunci proaspăta tovărăşie nu era încă ir 


desăvârşită. Vă rog, domnule Vaida, să aduceţi tot la tribuna Parlămen-" 
tului, ca să se ştie în ce spirit, în ce atmosferă am pregătit fiecare, eu 
din partea mea, şi dv. din partea dvoastră această alegere.. 


DI Al. Răutu: Nu aveai nevoe, se ocupa administrația de dta. . 

Di Octavian Goga: Dvoastră relataţi vorbe, eu vă aduc cuvinte 
tipărite. Domnilor, daţi-mi voe să vă citesc câteva mostre numai din 
afişele, pe cari le-a răspândit, partidul național în această campanie 
electorală. Este unul iscălit „Bărbaţii de încredere ai partidului naţio- 
nal“, şi intitulat „Scrisoare deschisă către oamenii de omenie din co- 
munele Hodac și Ibănești“. lată ce se spune. Mă opresc là b insultă 
“adresată partidului..meu, şi anume următoarea: 


„Decând sunt liberalii încuscriți cu generalul Averescu? Dela anul 
1907. În. atest an cete mari de ţărani din Vechiul-Regat au pornit spre 
Bucureşti cerând o bucăţică de pământ din moşiile pe care boierii şi 
ciocoii de neam străin le luaseră din mâinile țărănimii române.“ | 

Nu cred, că autorul este di Mihail Cantacuzino! (Ilaritate, aplauze - 
pe diferite bănci.) Ascultaţi continuarea: „La guvern era acelaș Ionel 
Brătianu, care este astăzi. lar mâna dreaptă a lui cine era? Era însuşi 
generalul Averescu, care era ministrul de Război în guvernul liberal. 
ce-au făcut aceşti doi tovarăși? In loc de-a asculta plângerile țărăni. 
mii asuprite, Brătianu a pus pe generalul Averescu de-a tras cu tunu- 
rile şi puștile asupra țărănimii neînarmate, şi-a omorit ka, 000 de ţărani! 
De-atunci sau încuscrit liberalii cu averescanii.“ 


Domnii mei, iată cum se scrie istoria întrun co'ț de Ardeal. 


DI general AL. Averescu: Această chestiune va merge înaintea jus- . ` 


tiției, unde va avea să-și dea seama dl Alexandru Vaida, care a făcut 
această afirmaţie. 

DI Octavian Goga: Pe generalul Averescu, domnilor, l-a recom- 
pensat pentru această insultă, dragostea unanimă a țăranilor din vechiul- 
Regat, dar vă întreb pe dv., care a-ţi adunat tot ce a rămas din corabia ` 
sfărâmată. a partidului conservator, “este aceasta opinia acelora, care se 
găsesc azi alături de dvoastră? ȘI ce zice, la această părere, di 'lorga? 
Umbrele acelor iluștrii oameni în fața cărora Vaţi închinat deunăzi la 
deschiderea Clubului . 

DI N. Iorga: Adresaţi-vă prin poştă. (Ilaritate.) 

DI Octavian Goga: Constat că spiritul este cel puţin Ja 20 de poşte 
de dl Niculae lorga. (Ilaritate.) 

Mai departe, domnilor, iată cum se face educaţia poporului. lată 
ce scrie la afiş: „Ce a făcut pentru Ardeal partidul averescan? Ne-a 
luat jumătate din bani, căci în loc de-a ne da pentru o coroană un leu, 
ne-a dat numai cincizeci de bani.“ Domnilor, nu vreau să mai stărui 
asupra acestei chestiuni, cât era coroana în vremea aceea? (Adresându-se 
către partidul naţional). Dv. ştiţi mai bine. (Aplauze pe diferite bănci 
strigăte de bravo, ilaritate.) Știți dv. şi cealaltă chestiune, ştiţi bine, că 
mare parte din dezastrul financiar al ţărei, se datorește nenorocirei — - 
şi aci nu sunteţi vinovați numai dv. — că s'au pompat atâtea coroane. 
Constat un singur lucru, dlor, că această operaţiune a fost făcută de 
către regretatul Take lonescu, dle Pavel Brătășanu. Prin urmare, insulta 
pe care ne-o aruncați nouă, ricoşează asupra dv, fiindcă Take lonescu 
vă era patronul... 

Mergem mai departe. Domnilor, da-ţi mi voie să plasez un accent 
de bonomie. Sunt domni, cari m'au întrebat foarte adese aci şi adese 
în gazetele lor, cu ce am cumpărat „castelul“ dela Ciucea. Daţi-mi 
voie, domnilor, să vorbesc două cuvinte în această chestiune, pentru că 
vreau să arunc această stupidă insultă, s'o lămuresc în faţa dvoastră, 
ca să se vadă cum, în mod meșteșugit, insinuările ordinare se răspân- 
desc pe socoteala cuiva. Am cumpărat această casă cu 280.00) de lei, 
acum cinci ani, împrumutându-mă dela banca dumnealor, Banca Agrară 
din Cluj. Această sumă integrală, plus dobânzile, o datoresc și azi Băncii 
Agrare din Cluj, care are aci în rândurile dumnealor un membru în 
consiliul de administraţie, pe di Deleu. Dsa poate să confirme adevărul. 
Deci vedeţi cum e chestia, domnilor, dânşii cari sunt proprietarii vir- 
tuali ai casei mele (mare ilaritate, aplauze) fiindcă le sunt dator şi 
Chiar mă inoportunează din trei în trei luni cu provocările lor să plă- 
tesc datoria, tot ei răspândesc în gazetele lor, ei proprietarii casei 
unde stau ca locatar, că mi-am cumpărat casă cu bani necinstiţi. 

Vă întreb, domnii mei, cine este omul cinstit? Ev, sau lacel om 
care mă întreabă? (Aplauze pe băncile tuturor partidelor, afară de ceł 
naţional). i 

lată încă'o mică mostră din acest afiș: „Au adus pe capul no- 
stru funcționari nepregătiți și necinstiţi cari au introdus datina bacși- 
şurilor, iar pe mulţi din funcționarii cinstiți din Ardeal i-au aruncat 
pe drumuri“. i 

Voci din partidul național: Este exact. 

Voci din majoritate: Nu este adevărat. l 

Di Octavian Goga: A te naşte la Dej este identic cu a fi ọm 
cinstit, a te naşte la Prahova, ești canalie, după concepția dumnealor. 

DI M. Popovici: Dar de unde? Sunt canalii şi în Ardeal şi în 
vechiul Regat. (Aplauze pe băncile partidului național). 

Di Octavian Goga: Eu totdeauna am fost de părerea aceasta. Se 
face mai departe, întrun afiş, paralelă de apreciere între mine și între 
adversarul meu: cine sunt candidaţii la deputăție? Incepe un fel de 
capitol de epopee. DI Voicu Niţescu, „fiu de ţăran, cu foarte multă 
învățătură şi foarte muncitor... A fost sfetnic la conferința de pace 

din Paris“. Eu, domnii mei, sunt un energumen, după cum mă pre- 
zintă dumnealor, un om care mam nici o învățătură, un fel de cântă- 
ref, căruia îi place să trăească în toate desfătările. Mam îmbogățit, 
am castelul dela Ciucea, am furat, toate insultele sunt îngrămădite 
_ asupra mea. 


DI Aurel Dobrescu : Citeşte, că aceea eu am scris-o. 


DI Octavian Goga: Domnii mei, am aci o altă mostră, fiindcă æ- 
fost o revărsare prodigioasă de asemenea tipărituri, toate au făcut 
educaţiunea poporului la Reghin prin mijlocirea acestor domni gla- 
diatori ai urnelor. Nu le voi citi... 

DI Aurel Dobrescu : Citeşte, nu da comentarii. (Întreruperi, mare 
sgomot, protestări). < 

DI M. G. Orleanu, preşedinte : Domnule Dobrescu, vă rog să nu. 
mai întrerupeţi, lăsați oratorul să-și continue cuvântarea cum înțelege.. 
(Aplauze). 

„DI Octavian Goga: Domnilor deputaţi, vă rog să-mi daţi voe, în: 
definitiv, dacă politicește mă detestaţi, aveţi oarecare sentiment de: 
umanitate pentru un om, care oboseşte cu coardele vocale, aci la tri- 
"bună. Vă rog să-mi daţi voe să vorbesc, altfel nu pot să mai con- 

tinui cuvântarea. | | i 

Am aci o altă tipăritură, nu o voi ceti, o pun la dispozițiunea. 
dvoastră. Nu voi s’ọ-citesc, căci mi-e rușine, ca, la tribuna parlamen- 
tară, să citesc astfel de elucubraţii, dar vi le dau dvoastre, numiţi: 
- câte-o comisiune din fiecare partid... - 

O voce depe băncile partidului național: Să se facă o anchetă. 

DI Octavian Goga : Şi faceți ancheta bunului simţ, a stilului şi: 
-a gândirii dvoastre. , 

Nu voi releva măcar absoluta lipsă de ruşine de care au dat 
dovadă autorii acestei fiţuici, atunci când au profanat în mod scârbos, 
antiliterar, pălmuind orice: urmă de bun simţ, o poezie scumpă mie şi 
poate scumpă şi dvoastre: poezia mea „Oltul“. AN 

Voci : Ruşine ! 

DI Octavian Goga: Nu vreau să o citesc aci, fiindcă nu vreau 
să apropiu scrisul meu de batjocura unor oameni fără obraz. Voi re- 
-Jeva un singur lucru, o foarte semnificativă caricatură, care de ase-- 
menea trece o insinuare în sufletul alegătorilor, o calomnie la adresa 
mea. Caricatura, domnilor: sunt două vaci, în mijlocul cărora sunt. 
plasat eu și le mulg pe amândouă. (Ilaritate pe băncile partidului na-: 
țional). Și cine sunt vacile? 

Să vedeţi, cum nu se vai mai râd:, în acest colţ, peste două mi-: 
nute. (Ilaritate pe băncile” majorităţii şi ale partidului poporului). Cine: 
sunt vacile ? O vacă e societatea Mica şi altă vacă este Banca Mar- 
morosch- Blank, şi eu le mulg pe amândouă! (Mare ilaritate). 

Domnilor, societatea Mica e singura societate în al cărui con-: 
siliu de administrație am intrat. N'am luat nici un ban de acolo până- 
acum. Ce va fi de aci înainte, se va vedea. Vă rog să cercetaţi în: 
registre acest adevăr şi să-l controlați ! Banca Blank? Ei bine, dem- 

-nilor, am un sentiment penibil, în acest moment. Dvoastră mă prezen- . 
“taţi pe mine, unui colț din Ardeal, atunci când solicit voturile alegă- 
+orilor, ca beneficiar al băncei Marmorosch-Blank. Mă găsesc acum 
la tribuna Parlamentului, eu care am mândria a număra între duşmanii 

mei poate cele” mai multe din gazetele cari se asvârlă pe piață. Nu 
1e-am răspuns la toate: insultele și la toate minciunile acestor gazete, 

aici însă trebue să răspund. Şi atunci, de aici, dela tribuna Parlamen- 
“ului, cer băncei Marmorosch-Blank, să-şi fixeze, în public, relaţiunile 
pe care le-a avut vreodată, sau pe care le are astăzi cu mine. Şi, 

domnilor, acest lucru, care sar părea neobișnuit, banca Blank poate 
să-l facă. Pentru ce? Pentrucă a apucat pe calea destăinuirilor, din 
moment ce și-a declarat, în public, relațiunile cu di Nicolae lorga. 
(Mare ilaritate). _ 

DI Nicolae Iorga: Domnuie preşedinte, vă rog să mă chemaţi 
la grdine, fiindcă spun întregei lumi care a râs: să-i fie ruşine! Vă 
rog să mă chemaţi la ordine. (Aplauze prelungite pe băncile partidului 
naţional). 

DI Octavian Goga : Domnilor, cer băncei Blank., să aducă această 
lămurire și eu vă. declar dela început, că nu-voi avea ocaziunea, pe 
urma acestei lămuriri, nici. să roșesc, nici să îngălbenesc, nici măcar 
"-să mă supăr, cum Vaţi supărat dv. cu drept cuvânt, când sau pu- 
blicat lămuririle cu privire la dl. Nicolae lorga, deşi mi-se pare că nu 
ați supărat prea tare, fiindcă vă văd şi pe mai departe în consiliul - 
de administrație al băncei Blank. 

Domnilor, am lămurit şi această chestiune. Merg mai departe. 
Fiindcă spuneam, că a fost o revărsare prodigioasă din toate colțurile, 
automobilele care treceau svârleau insulte, semănau, în 33 de comune, 
calomnii la adresa mea, am aici alte scrisori, către alegătorii circum- , 
scripției Reghin. Sunt insulte obişnuite, pe care vi le dau să le citiţi şi 
din care relev un singur lucru: „Goga care a dat drumul lăcustelor 
în Ardeal“. 

Voci : Ruşine ! Ruşine ! 

Voci din partidul național : Aşa e! Aşa e! 

DI Octavian Goga: Dar, domnilor, cine credeți că o iscăleşte ? 
Cine e apărătorul regionalismului încâinit? Cine tresare în numele 
Ardealului, cine e supra-Ardealul? D! Pavel Brătășanu! (Mare ilaritate 
pe băncile tuturor celorlalte partide, aplauze, strigăte de bravo! să tră- 
iască ! pe băncile partidului național). : 

Di Octavian Goga: Domnii mei, ce este ciudat, în această che- 
stiune, e un caz foarte curios de auto- depreciere, fiindcă eu Pam ales 
` pe di Pavlică Brătășanu în Ardeal... (Ilaritate). Eu Pam ales... (Sgomot, 
întreruperi). 

DI D. Manu: Singur nu te-ai putut alege. 

Di Octavian Gogu: Când am fost la guvern, domnule... (Intre- 
ruperi). Când am fost la guvern Pam ales eu pe dl Pavlică ul a 
la Erneu. l-am dat 40 de clopote şi astăzi le trage împotriva mea. 
(Mare ilaritate, aplauze.) 

Domnii mei... (sgomot întreruperi). Domnilor, am aici tipărită 
şi o scrisoare a I. P. St. Sale Patriarhul Miron Cristea, pe care tot dk 
Pavlică Brătăşanu o multiplică, o scrisoare a Patriarhului către dsa. 
Voi avea imediat ocaziune să vorbesc și de acea scrisoare a Patriarhu-: 
lui, de care aţi vorbit dv.... (Intreruperi pe băncile partidului naționa!).. 

Dumnealui multiplică aici o scrisoare, o tipăreşte, și în această 
scrisoare se invocă toată binecuvântarea asupra tuturor năzuinţeior 
dlui Pavlică Brătăşanu, care se duce să lupte. Este aici. Mai departe, 
domnii mei, un mic colțişor de adevăr electoral, aşa cum se răstrânge 
prin prisma agitațiunei, cum cred dumnealor că trebue să o facă, — 
fiindcă eu susțin că nu există demagogie mai deşanţată în această 
țară ca demagogia dumnealor. Îată o foaie volantă: „Dezastrul ave- 
rescanismului în Gorj“. Aceasta era în preziua alegerei. Ne prezentau 
distruși la Gorj. lată, domnilor, „primirea triumfală a dlui Maniu la 
Tg.„Jiu“. (llaritate pe băncile majorităţii)... „Entuziasmul poporului: 
pentru partidul național“... (Ilaritate pe băncile majorităţii). 

Mergem mai departe, domnilor, alt afiş cu aceleași imprecațiuni, 
cu aceleași insulte, cu aceleaşi calomnii, cu o singură deosebire : este 
scris în ungureşte şi se adresează ungurilor. Se citează o poezie un- - 
gurească, de un poet foarte mediocru, în care se invoacă blestemul 
care trebue să se prăvălească asupra mea „Fraţilor Maghiari“... — şi 
se termină : „Eljen doctor Niţescu“. Jos iscălit: „Comitetul judeţean aF 
partidului naţional...“ 

Domnilor, nu mai continuu, mai am aici, dar nu mai continuu, 
obosesc Camera. Domnilor, în această atmosferă de patimă, de calom-: 
nie, la adresa mea şi a partidului din care “fac parte, s'a făcut campa- 
nia electorală a adversarilor mei. Inchipuiţi-vă dv. dacă aceste lucruri: 
Sau debitat tipărite, ce au debitat dânși cu gura acolo, nu-i așa -do-: 
mnule, Pavlică? (intreruperi din partea partidului național). 

1 Pavel Brătăşanu: Nu ne lăsau bătăuşii, nu puteam să vorbim. 
intreruperi, sgomot). 

Voci: Clopotul! (Ilaritate) 

DI. Octavian Goga: Domnilor deputaţi, faceţi o mică analiză de 
psihologie individuală (Sgomot, întreruperi). Vedeţi că nici aici nu pot 
să vorbesc din cauza intoleranței pe care o manifestă nevalidatul 
domn deputat Dobrescu. 

DI Pavel Brătăşanu : Dar dta eşti validat? (Ilaritate). 

DI Octavian Goga: Vedeţi că nici măcar aici în Cameră nu mi 
se dă răgaz să vorbesc, de către dl Dobrescu în special. Ei bine, în- 
chipuiţi-vă dv. ce trebuie să fi urlat dumnealui acolo împotriva mea! 
(liaritate). Vedeţi: domnilor, fiecare lucru îşi are cheia lui. La Hodac 
sa spus de dl. Dobrescu întrun discurs: „Am venit aici să mut fălcile: 
acelora cari Sunt contra partidului naţional, așa cum le-am mutat la 
Dej.“ (Sgomot) 

DI Octavian Goga: Vă spuneam, domnilor, toate lucrurile îşi au 
cheia lor; toate nenorocirile, explicaţiunea lor. Din parte-mi regret din: 
toată inima cele ce s'au întâmplat. Regret, că s'au petrecut scene pe: 

„care eu le refuz, pe care nu numai că nu le-am inspirat, dar le re- 
prob. Insă gândiți-vă, că prietenii mei cari au fost în această campa- 
nie electorală, legați sufleteşte de mine, se revoltau în fața calomniilor. 
Şi atunci, la violențe, era normal să răspundă și ei cu violențe; e foarte - 
explicabil. Dacă tragi sabia, sabia se va ridica și împotriva ta! Și de 
aceea, domnii mei, vă asigur că, la ori ce alegere care se va întâmpla 
în orce colţ din Ardeal, pretutindeni unde dv. veți întrebuința violența, 
vi se va răspunde tot cu violența! 

DI Victor Moldovan: Domnule Goga, explică dta,.de ce la sec- 
“țiunea Râpe unde partidul naţional a avut 411 voturi, dta mai avut 
«decât 93 de voturi? (Sgomot.) 


Te rog să spui dta, dacă îu toată campania electorală la secţi- 
unea Râpe sa spus un singur cuvânt rău despre dta. ` 


DI P. Groza: Dta te-ai purtat civilizat. 


DI Octavian Goga: Sunt un om care în fața adevărului trebue 
“să, mă plec. Dta, domnule Moldovanu mwai spus nici un cuvânt rău la 
adresa mea. Mai mult: ne-am întâlnit în pragul unui sat, când intram 
eu, eşai dta. Ți-aduci. aminte ne-am întins mâna; eram la comuna: 
Dumbrava. Am trecut în altă comună. Ţinea tocmai: o întrunire a par- 
“tidului naţional părintele-Agârbiceanu. Am stat de oparte, eu, di Groza, 
şi mai mulţi prieteni ai mei. Am aşteptat până ați terminat adunarea, 
:și apoi am venit noi şi am vorbit cinstit în faţa poporului. 

Dar ați avut mijloace şi mai palpabile. Nu dumneata perso- 
nal. O să vorbesc imediat. Am spus, că față de dvoastră personal wam 
„avut nici o obiecţiune la adresa conduitei dv. A venit însă un alt 
mijloc, cu care sa operat: conrupțiunea. lată un capitol separat, căci, 
domnilor, este foarte ușor .ca să. acuzi, atunci când eşti sigur că o să 


fii d-ta acuzat la fândul d-tale. Ei bine, domnilor, se vorbeşte de 


beţivi, de rachiu, de băutură. Da, domnilor, am văzut eu, cu ochii 
mei, sate cufundate în beţie. 

O voce: Dela dv. (Sgomot, întreruperi.) 

DI D. Manu: Cerem anchetă. 

Di Pavel Brătășanu: Anchetă. (Sgomot.) 

DI Octavian” Goga: Se găsesc gazete care vorbesc că eu aș fi 
«cheltuit foarte mult. Dar.de unde să cheltuiesc eu, domnilor? 

Di D. Manu: Dela „Mica“ 

DI Octavian. Goga: Domnilor, dumnealui ar trebui să i se 
:suspende. imunitatea parlamentară și să fie dat în judecată, ca fiind 
calomniator ordinar, să intre la pușcărie pentru calomniile pe care le-a 


„adus aici. 


DI D. Manu: Cer eu suspendarea imunităţii. 


Di Octavian Goga : Pentru toate calomniile acestea, voi cere so- 
cietății Mica, în această chestiune să ceară suspendarea imuni- 
tății dumnealui, spre a răspunde în fața tribunalelor de această min- 
«Ciună ! (Sgomot, întreruperi.) l 

Domnilor, vă pun în treacăt o problemă elementară : cum puteam 
să mă iau eu la întrecere.cu un partid din care fac parte domnul 
Cantacuzino, fabrica Bragadiru, domnul Pavlică Brătăşanu, domnul 
Vaida Voevod.. 


DI Pavel Brătășanu : Eu mi-am cheltuit averea la Paris. (Sgo- 
mot, întreruperi.) 


DI Octavian Goga: Nu am cheltuit, domnilor, realitatea este că.. 


`- DI Pavel Brătășanu :. Numai deta.Banca Naţională s'au cheltuit 
500.000 lei. (Sgomot, întreruperi.) Eu am avut avere numai ca să fac 
bine. 

DI Oetavian Goga: Delegații mei dela secţiunile de. votare mi-au 
comunicat operaţiunea care se făcea de către oamenii partidului naţio- 
nal. Intre altele, la comuna. Deda, — şi aci la dosar este o contestare, 
prezentată de delegaţi preşedintelui de votare a secţiunii Deda, — era 
o operaţiune simplă, fiindcă legea domnului luliu Maniu este elemen- 
tar de simplă în Ardeal. Era următoarea: — aduceţi buletinul alb al 
lui Goga și primiţi o sută de lei. (Sgomot, întreruperi, protestări.) | 


DI M. Popovici : Acestea le-am spus eu eri. 


DI Octavian Goga: Dela secțiunea de solare, din localul! sec- 
ţiunii de votare era un exod, care se prelingea până la o farmacie în 
vecini. Acolo intrau țăranii şi eşiau, după ce li se dădea otrava în 
forma unui bilet de o sută de lei, o puneau la buzunar și plecau mai 
departe, lăsând în depozit „țidula“ albă. Văzând oamenii mei de acolo, 
acest exod, s'au dus şi au constatat adevărul. Ce? Au văzut pe țărani 
cari îşi impăturau suta de lei, au luat proces-verbal pe care l-au iscă- 
lit primitorii înşişi, sa anexat suta de lei la dosarul iscălit de martorii 
„şi de şeful secţiei de jandarmi. 

Domnilor, iată suta de lei cu numele tuturor martorilor iscă- 
jite pe ea, se găseşte la dosar şi eu o pun la dispoziția partidului 
național ! Ale sale dintru ale sale! 

DI M. Popovici: Această sută de lei este scoasă din buzunarul dv. 
` cu agenți provocatori ați înscenat acest lucru. (Sgomot,. întreruperi). 

DI Octavian Goga: Domnilor, grație acestei operațiuni, populația 
din unele comune care m'a primit cu o dragoste frenetică în - ajun, 
în noaptea dinainte de alegeri a fost apucată de o subită dragoste 
__ pentru di. Pavlică Brätăşanu. 

i Domnilor, Sa vorbit că am stârnit lupte confesionale într'un colţ 
din ţară şi sa făcut mare caz de primejdie dintro scrisoare particu- 
lară a Patriarhului. Domnilor deputaţi, iată cum stă chestiunea, și v'o 
“spun cu desăvârşită sinceritate. I., P. S. Patriarhul este născut la 
Topliţa, nu departe de Reghin. Are rudenii în circumscripția Reghin, 
protopopul de-acolo este nepotul lui. Ei bine, la întrebat protopopul 
din Reghin, ce atitudine să aibă în această alegere, şi atunci i s'a rä- 
` spuns: „Nu ştiu ce politică faci, nici nu vreau să ştiu, însă îl cunosc 
de 20 ani pe Goga, este omul. bisericei, fii prietenul lui“. Vi se pare 
_aşa de extraordinar acest lucru? Cum adică părintele Man poate să-şi 

plimbe clamoarea lui profană de da Dej şi până la Marea Neagră, în 
vreme ce Patriarhul țării n'are dreptul la nici o opinie, să judece în- 
tre două personalităţi ? 

DI P. Groza: Era o scrisoare particulară. 

DI Octavian Goga : Da, do nnilor, şi s'a furat această scrisoare 
particulară .. | 

Voci : Hoţii ! Hoţii ! 

DI Octavian Goga: Această scrisoare ma ajuns la destinaţie, - 
fiindcă a fost desfăcută de către un .individ în casa prietenului meu, 
doctorul Harșia dela Reghin, desfăcută pungăşeşte, copiată, şi lipită 
din. nou la loc. Şi astăzi se găseşte acolo. Nu a ajuns la destinaţie 
niciodâtă această scrisoare. Acesta e adevărul, şi vă provoc pe dvoastră 
să arătaţi o scrisoare. Arătaţi-o ! (Intreruperi și sgomot pe băncile 
partidului național). | 

O voce din partidul naţional: Este la noi. . 

DI Octavian Goga : Vă rog s'o arătaţi. Domnilor, o altă legendă 
este că ma sprijit guvernul. Di Argetoianu a spus-o .ă m'a sprijinit 
guvernul şi ma sprijinit administraţia. 

DI C. Argetoianu : Retrag. 

Di Octavian Goga: M'a sprijinit guvernul. De ce? Că nu mi-a 
pus contracandidat. Ei bine? Vă întreb pe dvoastră: la alegeri dl 


_ Maniu a avut contracandidat? Pe mine liberalii, la timpul său, în mod 


ruşinos, sustrăgându- mi voturile la alegerile generale, nu mau lăsat 
să pătrund în Parlament. Şi dvoastră veniți să-mi spuneți mie, că pe 
mine ma sprijinit guvernul, pentru că nu mi-a pus contracandidat ? 
Ei bine, di [uliu Maniu, nu a avut contracandidat. DI Vaida Voevod, 
nu a avut contracandidat..DI- Aurel Lazăr nu a avut contracandidat. 
DI CicŁo Pop nu a avut contracandidat. Dar domnilor, nici nu-i știu ` 
pe toți care s'au ales fără contracandidat. 

O voce din majoritate: Guvernul i-a ales. 

DI Octavian Goga: Să vă spun însă, domnilor, o mică întâmplare 
caracteristică, ca să vedeți cum ma sprijinit administraţia. Di Mihai 
Popovici a lăudat aici pe prefect. Nu am nimic împotriva lui. Pre- 
fectul nu a luat parte la. alegeri. In locul lui a venit însă un inspector 
administrativ, un domn Ştefănescu. lată ce a făcut acest domn Ştefă- 

nescu. A venit cu o zi înainte de alegeri, când totul era terminat. 

S'a întâlnit cu un prieten al meu, dl inginer Manoilescu. Și iată co- 

loquiul dintre ei. DI inspector administrativ i-a spus: „fii pe pace !“ 

credea că Manoilescu e şi mai departe prietenul politic” al dlui Arge-. 
toianu, — „fii pe pace, am aranjat totul cu Argetoianu. Am făcut tot ce 
mi-a cerut“. lată cum am fost ajutat... (Aplauze pe diferite bănci ale 
majorităţii, protestări pe băncile. partidului național, întreruperi). 

Şi acum, domnilor, daţi-mi voe să viu la cea mai ridicolă dintre 
legendele cu care sa operat împotriva mea. S'a scris la gazetă „Goga 
e alesul ungurilor, mau ales ungurii“. 

Domnilor, daţi-mi voe să vă lămuresc şi această chestiune. In 

Reghin sunt peste 10.000 de alegători, dintre cari 2000 sunt un- 
guri. Am solicitat, şi unii şi alţii, votul tuturor alegătorilor. lată rezul- 
tatul. Nu voi mai spune, că în cele mai mari comune româneşti care 
au fost: Hodacul, Ibănești, Jabeniţa am fost ales cu 90%, din voturi. 
Dar vă voi da rezuitatu! dela secțiunile de votare, unde sunt comu- 
nele ungurești şi desfid pe cineva să mi le conteste. 

Secţiunea “Aluniș, pu: ungurească: sau dat 581 de voturi, dintre 
care 300 pentru mine, 28| pentru dumnealor, secțiunea Apalina, 
mixtă, sau dat 214 voturi, eu 121 voturi, d-lor 103, Secţiunea Moră- 
reni, mixtă, din 384 eu 118 dânşii 266, la secţiunile Reghin şi Reghin- 
Sat, mixte, au avut ei majoritate, aşa încât, domnilor, examinând cifrele 
în mod norma! și cinstit, dumnealor au mai multe voturi ungurești 
decât miue. 

DI Pavel Brătăşunu: Fără pactul dela Ciucea. 

DI Octavian Goga: O să viu şi acolo. In afară de acestea, au : 
fost și voturi săsești la secția Ideciul de jos, unde din 427 de voturi 
121 au fost pentru mine şi 501 pentru dumnealor. Deci voturile un- 
gureşti, combinate cu voturile săsești laolaltă dau cu număr de 300 
de voturi mai mult pentru dumnealor față de mine. 

Dar dv. îmi tot strigați: ce este cu pactul dela Ciucea? Ei bine, 
domnilor, voi răspunde. Da, există între. noi și partidul maghiar un 
pact. Mai întâi, daţi-mii voe să rleciar aci, cu toată seninătatea, că în . 
materie de naționalism nu primesc lecţiuni dela nimeni. Nu pot să 
mi se dea aceste lecțiuni nici de către prea recenții tribuni ai popo- 
“ului, nici de către honigmanii dv. cari au prea puține locuri în ci- 
mitirele româneşti, ca să-mi vorbească mie de patriotism. (Aplauze la 
partidul poporului.) 7 

=- Nu primesc lecțiuni. Eu am dat examenul din sentimentele na- 
ionale. Pactul dela Ciucea există, şi-l vom publica la timpul său, când 
vom crede noi oportun. Şi atunci, domnilor, se va vedea că am făcut 
un act de reală consolidare a tărei. Un lucru însă pot să vă spun 
depe acum: maş crede un om care desconsideră interesele superioare 
ale ţărei, dacă în acest aranjament, eu maş fi apropriat măcar, de 
concesiunile pe cari dv. le-aţi făcut, în celebrul pact dela Alba-Iulia. 
(Aplauze pe banca partidului poporului). Dacă vaş fi supralicitat pe 
dv. căci iată ce ziceți dv.. 

Di Juliu Maniu: Acum este a noastră Alba-lulia, și atunci nu 
era a noastră! 

O voce (din rândurile partidului național). Vasăzică Alba-lulia 
este a partidului național? 

Di Octavian Goga: Eu n'am remarcat dela Alba-lulia decât simpla 
şi monumentala unire cu țara. Aceasta este emanațiune populară, tot 
ceeace aţi redactat dv. într'o cameră de hotel, nu este al poporului, eu 
resping, respinge şi conştiinţa populară. Fiindcă, iată ce zice scrisoarea 
dv., îu acest punct, şi întreb pe fiecare român dacă îl primește. 

Di C. Argetoianu: Dle Goga, ai zis un cuvânt grav;. respingi 
cele dela Alba-lulia ? 

Di Octavian Goga: Resping totul, afară de ideia unirei cu fara.. 
fiindcă iată ce zicea îa aliniatul 1. din punctul 3, al rezoluţiei din 
Alba-lulia: „Fiecare popor se va instrui, administra şi judeca în limba 
sa proprie prin indivizi aleși din sânul său şi fiecare popor va primi 
drept de reprezentare în Corpurile legiuitoare și la guvernarea ţării în 
ptoporţie cu numărul indivizilor ce-l alcătuiesc“. (Aplauze pe băncile: 
partidului naţional). 

Dv. vă aplaudaţi, foarte bine; dacă aţi avut aceste păreri, aceste 
credințe, la care vă împinge un rezon de stat, de ce nu ați făcut în- 
făptuirea lor, când aceasta depindea numai de dv., die Iuliu Maniu? 
De ce atunci, proporţional, nu aţi introdus şi reprezentanți maghiari 
și saşi, în guvernarea dv. după Alba-lulia. 

Dlor, poporul maghiar îşi aminteşte de perioada dv. de guver- 
nare, ca de cea mai crudă pentru destinele lui. Veţi întreba însă, dlor, 
cum se întâmplă, că eu, nefăcând asemenea concesiuni, acest partid 
al ungurilor totuşi se îndreaptă către mine pentru un aranjament? Dlor, 
este o chestiune pur şi simplu de încredere. 

DI Al. Vaida Voivod: Sunt aceiaşi magnați cu cari noi ne-am 
luptat la Buda-Pesta. | 

DI! Octavian Goga: Să-i lăsăm pe magnați, dle Vaida, eu poate 
că m'am înțeles în politică cu ei, dar dta te lăudai odată că eşti rudă 
cu aceşti magnați. Dior, cum se face? Este o chestiune pur şi simplu 
de încredere. . g 

'Ororabilitatea noastră de ieri este în ochii lor o garanție pentru 
onorabilitatea noastră de mâine. Şi de ce, dlor? Eu, domaii mei, pe 
unguri nu i-am minţit nici odată. Nu i-am minţit nici înaintea războ- 
iului, atunci când erau ei stăpâni și eu eram un revoltat, nici în 
cursul războiului, când nu am dat nimănui zapise ruşinoase şi umi- 
litoare, şi nu-i mint nici astăzi, când le zic: Incadrați-vă în ideia de 
stat român, recunoașteţi ca o supremă şi imutabilă dogmă integritatea 
teritorială a României întregite, şi veţi avea în schimb respectul cu- 
venit pentru toate atribuțiunile normale ale naționalității voastre. 

Dilor, eu ce zic? Zic mai departe: Nu vă vrem asimilați, vă vrem 
adaptaţi împrejurărilor. Daţi-mi voie să fac o mărturisire de credință, de 
ordia moral, în faţa ţării care mă priveşte şi pe mine și pe întreg: 
partidul meu. Prea mult am luptat şi ne-am sbătut pentru ideia de 
libertate, ca să ne putem transforma în opresori! Domnilor, iată cre- 
dința noastră, pe care o arătăm cinstit, hotărâți să îndeplinim toate, 
augajamentelele, pe care. le-am luat asupra noastră, şi urându-vă 
tuturor partidelor serioase din ţară, ca în chestiunea aceasta să creați 
un punct de vedere unitar al tuturor. ` 

Domnilor, am lămurit tot ce aveam datoria să lämuresc în legă- 
tură cu alegerea dela Reghin. Dv. acum să fiți judecători şi să vali- 
dați acest mandat sau să-l invalidați, este în mâinile dv. Veţi hotărî. 
Eu sunt cu conştiinţa liniștită, ne-am apropiat cu termometrul politic 
de un colț de ţară, și acel colţ de țară ne-a dat dreptate. S'a sfărmat: 
o legendă, care mai trăieşte doar aci încă, în mod meșteşugit, pe ca- 
lea Victoriei, că dv. deţineţi încrederea populară din Ardeal. Actul de: 

deces noi l-am redactat la EE (Aplauze şi ilaritate pe diferite bănci) 
Tot ce vă rog, domnilor, este să aveţi încredere în Ardeal. Să aveți 
încredere în acest Ardeal, care are perfectul sentiment de integralitate 
a neamului, să-i aduceţi omagiul bine meritat de a nu-l confunda nici 
cu aceste bănci, nici cu membri comitetului de o sută. Să credeţi, 
domnii mei, că nu spuma de deasupra, ci valul de desupt e hotărâtor, 
şi că eu cu inima și cu gândurile mele m'am apropiat totdeauna de 
acest val de desupt, şi ăcesta mi-a arătat drumul cel bun, drumul 
normal în toate faptele mele. Acesta îmi spune şi astăzi, că tara noa- 
stră întregită se va ridica triumfătoare deasupra tuturor adversităților 
din afară şi deasupra tuturor relelor dinăuntru, pentru ca poporul nostru 
în noua lui configurație de stat să-și îndeplinească neturburat misiunea 
“istorică, cu care destinul l-a învrednicit. (Aplauze prelungite pe băn- 
cile tuturor partidelor, afară de partidul naţional). , 

Sfârşitul unui episod 


Scriem aceste rânduri ca simpli spectatori, 

Nu de dragul unei cochetării deşarte, ci pentru a ne asigura 
frontierele unui deplin obiectivism. 

Am asistat la cele două şedinţe ale Camerei, în care reprezen- 
tanţii naţiunei aveau să se pronunțe asupra validărei mandatului dela 
Reghin. Uniisau rămas uimiţi de enorma afluenţă a publicului. Nouă 
ni sa părut foarte firească, pentrucă pe lângă curioşii atrași de regalul 
unor şedinţe sgomotoase şi spectaculoase, pe lângă partizanii direcţi 
ori numai platonici ai fie căruia dintre adversarii cari aveau să se în- 
tâlnească, tribunele au fost tixite de marele număr al unor cetățeni, 
foarte diverşi în compoziția lor socială și sufletească, dar strict uni- 
formizați de aceeaşi convingere: că lupta care se dădea depăşia cu 
mult interesul unei simple validări deputăţeşti. 

Toată lumea înțelegea, că trecuse lungul interval al pregătirii de 
artilerie, care scormonise dela distanţă terenul de luptă, că peste pă- 
mântul mușcat de obuze, peste gropile adânci, avea să lucească baio- 
neta. Aşa dar, spectatorii priveau pasionați momentul culminant al atacu- 
lui, şi aşteptau cu răsuflarea tăiată rezultatutul acestui „piept la piept“. 

Așteptam sfârşitul unui episod. 

Fiindcă — precum a precizat d. Octavian Goga — alegerea dela 
Reghin a fost un episod al iuptei pe care noul ales o duce de mult 
împotriva partidului naţional. Nu împotriva unor persoane, a căror 
figură nu are darul să îi placă, ci împotriva reprezentanţilor unei 
concepții şi ai unei mentalități, ba chiar unui temparament profund 
opus acelora pe care le reprezezintă directorul Țării Noastre. 

Tocmai pentrucă lupta purtată depăşea cadrele unor meschine 
adversităţi personale, era urmărită cu acel interes excepţional şi rezul- 
tatul ei aşteptat cu nerăbdarea pe care o provoacă concretizarea unui. 
îndelungat proces, în sentinfa precisă a desbaterei supreme. 

* i% 

Întâlnirea dela Cameră, ca ori ce contact direct dintre cei dof 
adversari, pe cari o absolută deosebire de structură sufletească îi 
desparte, a avut darul de a rezuma cu precizia unei disecţii chirurgi- 
cale, motivele luptei şi aspectul mijloacelor de luptă. 

` Am spus: era .vorba de două concepţii, două mentalități şi două 
tempermamente, cu toate accesoriile pe care le cuprind aceste trei 
elemente de căpetenie. 

Acea profundă deosebire de structură sufletească dintre domnii 
Maniu şi Vaida deoparte, şi d. Goga de alta, a determinat vechimea 
acestui proces, precizat încă dela intrarea României în răsboiu şipre- 
simţit încă mai dinnainte, pe când centrul spre care gravita naţiona- 
lismul dlui Goga şi acela spre care gravita politica dlor Maniu- 
Vaida, începuse a se deosebi simţitor ca punct cardinal. 

Rechizitoriul cu care a atacat alesul dela Reghin în Cameră a: 
trasat o schemă cronologică, ce pornea încă din timpul neutralității: 
României. Punctul central de acuzare era: partidul naţional, - prin com- 
plecta sa desorientare politică, a făcut ca poporul românesc să plă- 
tească un sângeros tribut zadarnic, peste acela cerut de sacrificiul 
pecesar şi firesc întâi, iar mai târziu a adaptat totuși noilor împreju- 
rări, urmările normale ale acelui nenorocit fel de a vedea. 

Deci, cele două concepții erau: 

1. Partidul naţional vedea Bucureștii prin Viena; 

2. d. Goga Pa văzut dintru început, simplu, peste Carpaţi. 

Deoparte un agreat zig-zag, de alta linia dreaptă. Urmarea jor: 
firească, după unire, a dus la două mentalități opuse: 

1. Deoparte separatismul psihologic şi “administrativ al consor-- 
țiului de cointeresare zis „Consiliu - dirigent“, constituit în societate 
pe acţiuni „Alba lulia“; i 

2. de cealaltă parte ideea integralității teritoriului sufletesc și 
geogratic deplin rotunjită. 

O mică deosebire, care a mânat partidul naţional să-l acuze -pe 
noul ales dela Reghin, în fața alegătorilor, că ar fi adus... lăcustele 
în Ardeal. Toată chestia era să alegi între lăcustele unei "generoase 
contopiri intime între Regat și teritoriul alipit, pe care în adevăr d. 
Goga a făcut crima de a le slobozi asupra Ardealului, şi între omidele 
unsuroase ale tuturor pertractărilor şi reticențelor, transportate în Re- 
gat în magica lădiță cu minuni a dlui Iuliu Maniu. 

i tot acest aparat ideologic al celor doi adversari, în dedesub--. 
turile lui, e pus în mișcare de motoarele deplin diverse al unor di- 
verse temperamente, De-oparte o duzină ori două de jocuri de cărți 
(cinci zeci şi două), pe care d. Maniu le-a măsluit misterios cu mi- 
croscopice abilități de prestidigitator provincial, de alta o singură 
carte pe Care d. Goga. a jucat fățiș şi simplu. De- oparte un joc de tai- 
nice perdeluțe multicolore, în dosul cărora d. Maniu îşi ascunde dul- 
cele vid al preavalorificatei sale feciorii, de alta ferestrele deschise: 
spre adevăruri exprimate cu neprecupeţit curaj bărbătesc. 


$ 

in asemenea condiţii, sfârșitul episodului al cărui teatru a fost 
“Camera nu putea fi decât acela care a fost. 

Linia dreaptă a isbit ţinta, zig-zagul s'a frânt, întârziat pe căi 
lăturalnice. Partidul naţional ne-a servit la Cameră borviz trezit, d. 
Goga apă de isvor. Intrebărilor puse două câte două (rezon de echi- 
libru) de d. Maniu în întreruperile sale smede de mic avocăţel al 
Alba-luliei, apărării lătăreţe a dlui Vaida care-şi aducea întru ajutor 
sabia lui Damocles pe care ungurii — zice — o țineau de-asupra 
capului său, insultelor triviale pornite pitoresc din accesul de isterie 
senilă al dlui Pavlică Brătâșanu, şi continuate de corul celor mai mici, 
alesul dela Reghin le-a opus logica vânjoasă, fermă şi răsturnătoare a 
unei sinteze, care încheia firesc programul clar al unei lupte sistema- 
tice de convingere solidă, calmul demn al unei depline siguranțe şi 
verbul rotund şi cald al vorbitorului de rasă. 

Astfel, cartuşele adversarilor fiind oarbe, deci simple pocnete în 
vânt, săgețile  svârlite nimerind în lături (adesea chiar în partizani) 
iar spada dlui Maniu frângându-se în două (vezi două întrebări) 
am asistat la un fenomen ciudat. 

D. Goga a rămas singur în arenă. 

In fața acestui element de convingere organizată şi de superioară 
"Valoare sentimentală, dubioasa compoziție chimică a regionalismului- 
pertractator a suferit o bruscă desagregere rezolvată întrun vid 
absolut. l 

Deaceea, acest sfârşit de episod ne pare un veritabil sfârşit de 
toman, cu epilog cu tot. i 

Şi atunci, sfârşitul de episod devine și un preludiu... 


VINTILĂ RUSSU-ȘIRIANU 

Suflete neînţelese 


O ţărancă, cu mijlocul frînt de baere, se opri fără gând pătruns. 
în mijlocul biuroului, cu mâinile împreunate sub pestelcă, cu ciorapi 
de lână tălpuiți cu petece din haine vechi, milităreşti. 

Intorcându-se dela fereastra prin care privea la primii fulgi de. 
zăpadă, şeful, dând cu ochii de ea, o întrebă liniştit, prietenos: 

„Ce vrei d-ta?“ 
Femela, dreaptă ca o cruce de piatră, se spovedi fără să cli- 
pească.“ “ 
„Vă sărut mâinile şi picioarele.“ 

— "zi numai bună dimineaţa.“ | 

— „Ba nu. să trăiţi, că la d-voastră e toată puterea... dacaţi 
vrea să vă faceți pomană cu mine. i 

— „Ce doreşti?“ 

— „Sunt văduvă de războiu şi ziceam aşa, să-mi faceți o pensie; 
voiajoală, că pământ n'am. 

„De ce nu ţi-a dat pământ?” 

"Eu ştiu... cică nu-i. 

"De unde eşti2% 

"Tomite dela Căpăţâneni ... 

"Ce judeţ?“ 

„Din Argeş, Aveam o văcușoară şi dac'a plecat omul la războiu, 
mi-a luato primarul, că nu s'avea bine cu mortul. şi mi-a dat o hârtie...“ 

— „Daia nu ţi-a dat pământ, pentrota wai cu ce să'l lucrezi, 
aţelegi? ., Cele cari n'au vite. 

„Păi noi, cari r'avem vite să murim de foame?“ 

— "Ba nu, cine spune că trebue să muriți de foame.“ 

— "Atunci ce să facem?“ 


„Să munciţi.“ = 
— "Unde să muncim?... Am munci bucuros, că slavă domnului, 
cu asta am crescut... Da parcă avem unde munci... Faceţi-mi şi 


mie pensie voiajoală, cum aţi făcut la celelalte.“ 
— „Căţi copii ai?“ 

„N'am copii,“ 

2 im pare rău, dar nu pot să-ți fac. Pensia viageră se dă numai 
“văduvelor cari au copii . 

— „Şi dacă n'am copii să rămân de râsul lumii... Care cum 

sse'mbată vine peste mine.“ 
„Eşti singură, mai frați, rude?“ 
„N’am pe „nime, că’s venită din alt loc. 
” Reclamă.“ 
"Cui să lăcram?“ 
„Primarului ori jandarmului.“ 


— „Gândești că nam lăcrămat?“ 

— Și nu ţi-a făcut nimic?“ 

— „Ba ma tot purtat cu vorba, până m'a lăsat gea “ 

— "Cine?“ 

— „Jăndarul.“ 

— „Asta nu-i bine.“ 

— „De un'să fie... Că de asta am pornit și eu la d-voastră.“ 

—. "Pe jos?“ 

= "Păi! Trei zile decând umblu pe drumuri de mă ustură täl- 
pile, ca cum mar înțepa cineva cu acul... Gândesc că dacă vaţi 
“îndura să-mi faceți o pensie mai bunişoară, poate Par trage inima și 
mar lua... da aşa“cu ce să ţii casă?!. . Cu douăzeci și cinci de lei, 


care ţi-i dă statul... Bărbatu-meu n'a murit şi el pe frunt?“ 

„Ba da, dar cele cari au copii trăesc mai greu decât cele cari 
mau. “Şaboi să-ţi spun drept, chiar să vreau, nu pot, pentrucă n'am 
de mde: 

„Las că mai ai d-ta, Ştiu eu. 

— ”N’am, zău că n'am.“ 

— »Găseşti d-ta.“ 

— „Crede-mă când îţi spun.“ 

— "Ca doar nu so isprăvit tocmai la mine.“ 

— "Ba dacă dai și nu pui la loc se isprăveşte.“ 

"— „Cum la unii daţi şi la alţii nu daţi.“ 

— "Ti- am spus femeie, că dăm la cele cu copii.“ 

— „Să nu'l fi luat în războiu, dacă ma avut copii. N'a luptat şi el 
«Cu ofh într’o dreptate? ... Dacă n'am copii să nvarunc înaintea trinului?“ 

„Ascultă femeie, sunteți multe, mavem bani să vă dăm la toate 
şi atunci, înţelegi d-ta, alegem pe cele mai împovărate . . 

— „Şi eu nus, că stau cu casa desvelită... Mi-am vândut scoarța, 
“să plătesc caruala ... Ce să păzească, pe: dracu? . Că nu mai am 
nimic pe lângă casă... Când “trăia omul aveam şi noi, da acu. 
N'am mâncat carne decând s'a pus războiul... .Păr'că n'aş creşte şi 
“eu un | pore, ca oamenii, da cu ce să’i hrăneşti?* 

„Bine, da d-ta eşti singură, mai copii. 

— "De un'să am copii, dacă am trăit cu el numai o lună?“ 

— „Ei, dacă mai copii. 

— „Daţi-mi bărbatul să fac copii.“ 

— „De femeie, ce să-ți spun... Şi-a făcut şi el datoria ca toată 

lumea, nu’! putem cântări cu aur... In fine... să te ajut cai venit 
atâta loc. . să nu pleci cu mâna goală. Ce pensie vrei să-ţi fac?“ 
„Eu ştiu ... Cât te-o lăsa inima. 
"Cat credeai d-ta?“ 

— — "Două sute, așa v'aş ruga...“ 

— „Bine. Am să-ţi fac două sute de lei.“ 

Femeia stete o clipă locului, apoi scoțând o legăturică de sub 
şorţ o destăcu binişor, luă o pereche de ciorapi de lână şi-i puse pe 
biuroul șefului zicând: „Nici ma avut când să-i poarte... Doar ce i-a 
îmbrăcat şi după nuntă, Pa şi pornit... Numai să-mi dai o hârtie la 
mână, precum că am o pensie voiajoală .. 

— „Pleacă, ia-ți ciorapii de aci.“ 


— "Nu-i jei?“ 

— "Nu fi proastă.“ 
— ” Ardi'm? ar focul... dacă mi-a murit bărbatul pe ceia lumè 
oi avea noroc...“ și suflându-și nasul în degetele-i înghețate, eşi pe: 


ușă fără să mai asculte vorbele pe 'urma ei. 
GH. BRĂESCU 

GAZETA RIMATA 


Reportaj parlamentar 


Cel dintâi dădu asaltul 4 
(Zău, mai bine-l dădea altul) 
Ca un leu, Mihai Popo- 

vici, zicând: „Să staţi, că io 
„Voi vorbi, ce-i cu Reghinul, 
„Unde crud ne-a fost destinul. 
„Noi ieşiam victorioşi, 

„Dar Pavlică Brătășanu 
„Cumpărat expre la Moşi, 
„Când fu târg acum e anu, 
„Imbrăcat în baletistă, 

„Fu mascotă ghinionistă. .. 
„Nu mai vezi un om amabil, 
„7otw'n țară-i deplorabil, 
„Deci, mandatul ne-a jost luat 
„Reghinul l-a cumpărat 
„Latifundiarul Goga, 

„Că-l plăteşte Sinagoga !“ 


* 
* * 


€ând Mihai a isprăvit, 


Nu mandatu-afurisit, 
Ci. pe no: ne-a nimicit! 

Popa Man la gratulat, 
Și cu Vaida s'a pupat, 
Tot partidu-a aplaudat, | 
lar când vru ca să vorbească 
Și alesul din Reghin E 
„Naţionalii“ (foarte fin) 
Toţi sau pus să-l huiduiască. 
Brătăşanu se agită 
Ca un crab într'o marmită 
Și Dobrescu ordonanță 
-Asmuţit de Baba Cloanţă 
(Pseudonimul lui Pavlică) 
Pumnii “n aier îşi ridică. 
Par Ghiulucă mai şiret, 
Tute pune pe tapet 
Intrebări, tot câte două, 
Căntre două nu te plouă. 
— „Eu mă rog frumos, - zicea, - . 
„Spune-mi mie dumneata 
„Dacă nu venia Traian, 
„Pela nu ştiu care an, 
„Noi, unirea mai făceam? 
„Am drept, scumpule, ori n'am? 
„Jar partidul național, 
„Cum stă scris precis pe Val, 
„Nu se trage din Traian? 
„Uită te la popa Man! 

$ ki *. 
Ce-a mai fost apoi, nu ştiu, 
Dar ciracii lui Maniu 
N'au pătruns acest mister 
Strigător (și el!) la cer, 
Cum de n'a fost ascultat 
Iuliu, marele bărbat? 
“ Cum din gloanțele-i dum-dum 
Nu rămase decât jum, 
Şi-un_ ușor miros,— și cum 
Parlamentul, fermecat, 
“Validarea a votat? 


Și pe el l-au cumpărat! 


ONOFREI SGÂNDĂRICI 
Reporter parlamentar național 

INSEMNĂRI 


Un document. — In calitatea sa de 
xăscolitor neostenit al mormintelor 
noastre istorice, d. N.lorga-a desgropat 
dintro colecţie prătuită a ziarului Ro- 


mânut cadavrul unuia din cele cinci 


articole pe care le-a scris d. luliu Ma- 
niu în cursul fericitei dumisale existe- 
nțe; şi a făcut despre el o lungă comu- 
nicare în Parlament. Senzaţionalul do- 
cumeni, a cărui existență nimeni moO 
bănuia pe băncile partidului naţional, 
datează din 1913, după campania ar- 
matei române în Bulgaria, şi reprezi- 
ntă, fără îndoială, unicul act de rela- 
tiv curaj, pe care la săvârșit fostul 
preşedinte ai Consiliului dirigent în 
lunga. sa carieră de bărbat politic 
“prudent. Sunt unii noroco şi semeni de- 
ai noștri, cari trăiesc, şi trăiesc bine: 
din exploatarea unei singure sonde de 
petrol. D. Iuliu Maniu, mai favorizat 
de soartă, îşi ulădește gloria pe-o la- 
dă goală şi pe-un articol de gazetă. 
lar corul blumenfelzilor, ca în trage- 
„diile greceşti, — căci, d. Emil Fagure 
. descinde de-adreptul din Sofocle, — îi 


cântă pe valuri, de cerneală cuvenitele 
osanale. a ; 

Am recitit şi noi proza din 1913 a 
dlui Iuliu Maniu, pe care, mărturisim 
cu ruşine, o uitasem, cu toate că ve- 
chiul advocat al consistorului din Blaj 
nu ne-a uluit niciodată printro supra- 
producție menită să determine vreo con- 
îuzie. la să vedem, ce zice di Iuliu 
Maniu, care sunt epocalele sale cute- 
zanţe și cât de puternica răsunat trom- 
peta sa naţională, ca să pricepem odată 
pentruce nu se mai sfârşeşte deliranta 
însufleţire patriotică a tricolorului domn 
Albert Honigman. 

Alegem din citaţia tăcută la Cameră 
de di N. Iorga, pasagiul reprodus de 
ziarul Lupta cu cele mai uriașe litere 
din tipografia dlui Stelian Popescu. — 
„E clar deci, se rostea dl Iuliu Maniu 
la 1913, că poporul românesc din Tran- 
silvania şi Ungaria nu va putea ținea 
multă vreme înăbuşit in pleptul său dorul 
libertăție sale naționale, și nu va putea 
suferi mult timp starea umilită, plină de 
nenorociri şi suferințe, în care de atâta 


L} 

vreme se află.“ Nu vom mai sublinia 
calităţile de stil şi compoziţie ale a- 
cestei minunate fraze şterpelită din dis- 
cursul lui Simion Bărnuţ, dela care di 
Iuliu Maniu a moştenit o pereche de 
pantaloni şi darul elocinței. Ne vom 
mărgini a-i despriude rostul politic. 
Nenumăraţi sunt gazetarii români, care 
au scris la fel în Ungaria de ieri, ba 
şi mai îndrăsneţ, de vremece, pentru 
scrisul lor au făcut cunoștiință cu tem- 
nițele dela Vaţ şi Seghedin. DI Iuliu 
Maniu, după câte ştim, ma păţit nimic 
pentru articolul său. Și cum era să 
pățească ? D! Iuliu Maniu, cetățean 
foarte cumsecade, simțea că „nu va mai 
putea ținea multă vreme înăbuşit în 
pieptul său doru! libertăţei naţionale,“ 
și anunța din vreme autorităţile com- 
petente, ca să ia măsurile de rigoare... 
Şi ce era, insfârşit această „libertate 
naţională“, după care suspina colabora- 
torul de ocazie al Românului din Arad? 
Pentru cei care ar putea să creadă, 
seduşi de explicaţiile întârziate ale 
presei din Sărindar, că in aceste ma- 
gice cuvinte îşi făcuse cuib idea unirei 
cu România liberă, trebuie să precizăm, 
că visurile dilui Iuliu Maniu, și ale al- 
tora de seama dumisale nu băteau 
dincoio de „autonomia Ardealului“, care 
era ceidintâi punct al programului par- 
tidului național pe acea vreme, şi care 
ar îi fost, desigur, și primul para- 
graf al hotărârei dela Alba Iulia, 
dacă grandioasa manifestaţie naţională 
de-atunci n'ar fi împrăștiat, prin voinţa 
tumultuoasă a  mulțimei, socotelile 
puse la cale într'o odaie de hotel... 

Dar, ia să vedem acum, ce spunea 
la aceeaş epocă, un alt cetățean al 
Ungariei, un ait fiu al Ardealului, un 
purtător de cuvânt, cu răsuflarea mai 
puțin scurtă, al revendicărilor noastre 
politice: d. Gctavian Goga. Intr'un 
articol publicat la 31 Decembrie 1913, 
adică in pragul anului care a adus 
“zăsboiul mondial, alesul dela Reghin 


scria subt titlul „An nou — vremuri 

nouă“, următoarele cuvinte profetice: 
—" „Dar întâmplările din vecini au şi 
o semnificare mai mare decât reven- 
dicările locale ale unor popoare, cari 
și-au frânt obezile unei servituţi de 
veacuri. Problema din Balcani a cres- 
cut în proporții și scoate tot mai mult 
la suprafață sâmburele unei conflag- 
rații universale. Fără a căuta să pri- 
vim în taina resorturilor diplomatice și 
să cumpănim coliziile de interese, noi | 
simțim cu toţii, că planează în aer 
un spirit nou, o aşteptare vagă, un 
dor febril de evenimente noi. O agi- 
taţie nervoasă sbuciumă întreg conti- . 
nentul și face să se resimtă ceva din 


- fiorul zilelor mari de judecată isto- 


rică. In veşnica ei prefacere societa- 
tea modernă pare a fi ajuns din nou 
la anume pături de deslănţuire vulca-“ 
nică. Pe ici pe colo se anunţă limbi 


- răslețe de foc și ca mâine ne putem 


pomeni cu toată maiestaiea tragică a 
unei volburi cutropitoare“. 

Socoteala, prin- urmare, e limpede. 
D. luliu Maniu, strâns în obezile ideei 
de stat maghiar, ofta după o cios- 
'vârtă de autonomie. D. Octavian Goga, 
stăpânit de o profundă intuţie politică 
avea viziunea clară a viforului care 
avea să vină, şi ştia bine dinainte pe 
seama cărei credinţe se va arunca în 
vâltoare. S'a înţeles! 


Cum e informat publicul nostru. — 
Desbaterile parlamentare asupra ale- 
gerei dela Reghin ne-au scos încă o 
dată la iveală, limpede ca lumina zi- 
lei, modul tendenţios în care e infor- 
mat marele public asupra evenimen- 
telor politice dela noi. N'am intâlnit, 
aproape în niciunul din ziarele dela 
București, o dare de seamă, nu exactă, 
şi nici imparțială, dar măcar aproxi- 
mativă, despre cele două şedinţe ale 
Camerei în care s'a discutat validarea 
acelei alegeri, 

Această falșificare nu ne-a mirat, 
dând peste ea in coloanele Luptei sau 
a Adevărului. Se ştie, că aceste oneste 
organe de publicitate, interpretând 
după interesul lor de tarabă dușmănia 
pe care au jurat-g (more judaico) dlui 
Octavian Goga, wau suflat nicio vorbă, 
acum un an, nici despre primirea în 
Academia Română a directorului Țării 
Noastre, nici despre încoronarea sa 
cu marele premiu national pentru poe- 
zie, deși acestea nu erau nici cel puţin 
evenimente politice, iar cel dintâi din- 
tre ele se desfășurase într'o ședință 
solemnă subt prezideuţia M. S. Rege- 
tui. Am fi fost prea naivi, dacă ne-am 
fi închipuit, că d. Kalman Blumfeld 
sau d. Albert Honigman, ar fi fost ca- 
pabili cu acest nou prilej, de cea mai 
palidă umbră de obiectivitate. Inteli- 


genţii negustori de cerneală şi-au fă-. 


cut datoria; au găsit momentul să ṣe 
răsbune, părăsind de data aceasta 
conspirația tăcerei pentru a o inlocui 
cu o mutilare oribilă a discursului ro- 
stit în Parlament ue d. Octavian Goga. 
Obişnuiţi demult cu acest tratament, 
pe care ne lăudăm a-l fi provocat cu 
bună ştiinţă prin atitudinea noastră 
faţă de piraţii presei dela noi, am dat 
din umeri şi ne-am văzut de drum. 
Ne-a mirat, totuş, atitudinea nepră- 
văzută a unei alte gazete, pe care o 
credeam în Slujba altor rosturi, mai 
puţin înguste, şi care ne obișnuise cu 
o altă concepție despre îndatoririle 
sale față de cețitori. E vorba de zia- 
sul Universul. Directorul acestuia, d. 
Stelian Popescu, membru de frunte al 
partidului naţional, fost ministru în 
guvernul de o lună al răposatului 
Tache lonescu, wa reușit, probabil, 
să se emancipeze de subt influenţa unei 
anumite tovărăşii politice, — sau poate 
s'a lăsat impresionat de coalitația re- 
dacţională cu d. Emil D. Fagure, — 
şi a căzut victimă unui caz asemănă- 
tor de daitonism informativ. Din toată 


cuvântarea dlui Octavian Goga, dreaptă: 
ori nedreaptă aceasta era cu totut 
altceva, Universul n’a redat... decât 
întreruperile ! Lectorul de bună cre- 
dință, dorind să urmărească desbate- 
rile parlamentare întrun organ cu o 
lungă tradiție de independenţă şi de 
imparțialitate, ar fi trebuit să creadă, 
că printre lungile expozeuri ale dtor 
Ciceo Pop, Alexandru Vaida și Aurel 
Dobrescu, ale căror apostrofe au fost 
reproduse „in extenso“, d. Octavian 
Goga, care a vorbit în două ședințe 
consecutive, abia a putut să plaseze 
câteva observaţii... 

D. Steliana Popescu a socotit, de- 
Sigur, că faptele expuse de directorul 
Țărei Noastre nu erau interesante. Dar, 
e atât de convins d-sa, că toţi cetitorii 
Universului au fost de aceeaş părere? 


Satul lui Ion Pillat. — Noul volum 
de versuri dat la lumină de teascurile 
domnești ale „Fundaţiei principele Ca- 
rol“ poartă smeritul titlu „Satul meu“. 

Poetul lon Pillat, alegând o ingrată 
metrică, a găsit totuşi în fericitele reali- 
zări ale acestor scurte poezii, un sacru 


i 


` predecesor în agerimea cu care popo- 

rul a înflorit, nu odată, concisele ironii 
pitoreşti dinchiuiturile şi strigările de 
joc. 

Fie-care pagină aduce în câte două 
întorsături de horă, câte-o altă i:oană 
sau oglindire a satului văzut în miş- 
care. Mănunchiul de omeni, copaci, 
nori, case biserici, turme, cuprinde un 
colţ de lume, care e un punct cât ne- 
ghina pe intinderea ţării, sau o scântei- 
oară între puzderile din harta cerului. 
Dar scânteioara e în depărtatele ei 
zări luceafăr senin. 

Poezia, cu tainicele ei arcane, strânge 
pe reflexui unui bob de rouă zările 
unui ţinut, şi își îngăduie câteodată să 
închiege în două strofe un' roman, sau 
chiar o vieţuire. Cu gestul critic al co- 
piilor care smulg flori din marginea 

ianului, ca să „citeze“ cât ce frumoase 
sånt, iată desprindem câte-va rântiuri. 
Un şir de nori, strecurându-se din ziuă 


spre întuneric, se destăinue în mers: : 


„Suflați în aur ruginiu de soare 
Inchipuind pe ceru *n asfinţit 

Icoanele împărăteşti pe care 

Nu le mai vezi lucind în nici un schit, 


„In noaptea cuvioasă ce coboară 

Pe inimi şi pe holde şi pe sat 

In pomenirea zilelor de vară 

Argint de lună plină ne a 'mbrăcat.“ 


"Cu o pagină înainte, „Primăvara“ şop- 
tia cum a săgetat în sat cu rândunele. 
Simplă ca o jucărie de copil e cons- 
truită, şi fragedă în zugrăveală proas- 
pătă, perechia de strofe prin ale cărei 
brazde sbughieşte şi se rostogolește la 
„sfârșit, un „biet iepure, 


„Pe câmpul alb ca foaia de hârtie 
-S'a zugrăvit ca ’ntrun abecedar 
-Un iepure dând razna pe moșie 
Și fugărindu-i urma, un ogar ... 


Ș'un vânător de lemn cu şapca verde 
Ca *ntr'un album ochiește fără ură 
-Și puşca scoale foc; fum alb se pierde 
Mânjind cu sânge negru o pictură.“ 


Stupul purtând căciulă de paie şop- 
teşte cuvinte înaripate. Steaua devine 
de „aur viu“ în astronomia şi minera- 
logia postului, iar „hora“ se împletește 
în agerimi ca svârcolirile de bici, ples- 
mind veselie. Auziţi-o cum s'ar zugrăvi 
singură cu nurii şi ponoasele ei. 


„Mă nasc la han odată *n săptămână 
„Mi-e pântec cobza, fluerul mi-e os.“ 


„Nu pot trăi de nu mă ţin de mână 
„Flăcăii dârz, sau fetele sfios.“ 


lar „Crâșmas fără ruşine de beţia în 
care a căzut zice: 


` „Am straşina 'ntr'o parte, cum se cade 
Să'ți porți căciula, când de ani tot bei.“ 


Mai departe, iazul priveşte cerurile 
prin genele de stuf... Oamenii şi mu- 
ierile, cari trec spovedindu-se în aceste 
strofe, se apropie de cumpănita asprime 
sobră şi puternică în resemnare din 
picturile lui Camil Ressu. Volumul este 
o neşovăită înaintare subt soarele de 
amiază. 


Rotativa „Universului“. — Gazeta 
populară Universul, întemeiată acum 
43 ani de răposatul Luigi Cazzavilan, 
fondatorul presei imparțiale în Româ- 
nia, — născută şi moartă odată cu el,— a 
sărbătorit deunăzi instalarea nouei sale 
mașini rotative, cu o capacitate de 24 
mii foiîn 12 pagini pe oră. E o minune 
a tehnicei moderne, un monstru uriaş, 
închegat din roate și suluri compli- 
cate, care, ca o formidabilă gură de 
foc, poate să slujească tot atât de 


- bine, pe câmpul de bătaie, o cauză 
a dreptăţii ca şi un răsboi de min- 


ciuni. 

Judecând astfel lucrurile, d. Octavian 
Goga, căruia i s'a cerut câteva cuvinte 
pentru numărul festiv al Universului, 
a trimis următoarele rânduri: — „La 
începutul unei vieți de stat şilao 
civilizaţie îacepătoare, presa poate fi 
sau o mare binefacere sau o otravă 
primejdioasă. Binefacere, dacă e un 
apostolat, otravă, dacă e o negustorie. 
Noi suntem la început şi de aceia 
presa trebuie îndrumată aici de spi- 
rite creatoare, care se confundă cu 


„destinele ţării. Prin jertfa lor un ziar 


devine un amŶon şi o rotativă se pre- 
face îatr'o cetate de apărare naţioală“. 

Apostolat sau negustori... Universul 
are prin urmare de ales. Urmând pe 
drumul pe care a mers până acum, pu- 
nând incontestabila sa înrâurire asupra 
opiniei publice în slujba marilor noas- 
tre interese naţionale, pe de-Shpra 
măruntelor pasiuni cotidiane Universul 
poate să-şi întrebuințeze în aşa fel 
forța pe care o reprezintă, încât să 

devie cu adevărat. o binefacere. An- 
mite semne ar voi să arate, că această 
cale e pe cale să fie părăsită, subt 
înrâurirea uzor anumite legături po- 


litice, bine precizate, ale directorului ei, 


şi printr'o promiscuitate regretabilă cu 
cei mai detestabili honigmani ai presei 
noastre zilnice. 

Astfel, apostolatul informaţiei oneste 
tinde să se transtorme în negustorie de 
opinii interesate, Ar fi păcat... 


De unde șții, onorabile ? — Printre 
motivele ridicole de contestare a ale- 
gerei dela Reghin, trase de păr vreme 
de trei ceasuri interminabile în faţa 
unei Camere îmbuibate de plictiseală, 
d. Mihai Popovici a scos la iveală, 
mai cu seamă, două „argumente ho- 
iărâtoare“. Rezistentul orator a cerut 


cu o seninătate olimpică invalidarea. 


dlui Octavian Goga, pentrucă, zicea 
dsa, dorind să fie crezut pe cuvânt, la 
o secţie oarecare de votare un număr 
de alegători „ai partidului naţional“ 
n'au fost primiţi să voteze, nefiind 
înscrişi în listele electorale ; iar alți 
cincizeci, tot partizani de-ai dlui Voicu 
Niţescu, au rămas pe dinafară, deoarece 
se isprăviseră buletinele de vot. 

D. Mihai Popovici, trebuie s'o recu- 
noaştem, ma mers cu acuzația până 
acolo, încât să afirme că listele elec- 
torale au fost falșificate şi buletinele 
de vot au fost distruse de către can- 
didatul advers. Nu. Şi pentru aceasta, 
fireşte, se cuvine să mulţumim distin= 
sului inventator al trenurilor şi al 
discursurilor-suveică ; e o dovacă de 
obiectivitate, cu care nu ne-au obiş- 
nuit până acum loialii noştri adversari. 
D. dr. Aurei Dobreșcu, domiciliat tot 
în Braşov, care a sbierat în Parla- 
ment, că d. Octavian Goga a dezertat 
dela Turtucaia, nu s'ar fi poticnit de 
pildă în asemenea scrupule. 


Dar, să ne intoarcem la Reghin...“ 
Noi nu ştim să se fi petrecut acolo 
vreun incident de soiui acelor povestite 
de d. Mihai Popovici. la orice caz, 
la fața locului nu s'a formulat nicio 
protestare din partea „bărbaților de 
încredere“ ai partidului naţional, şi nw 
s'a depus nicio contestaţie. Dovadă, 
prin urmare, nu există. Dosarul ale- - 
gerei stă mărturie. Dar, admițând chiar 
că basmul fostului ministru al Navetelor 
e adevărat, şi că un număr oarecare 
de alegători n'au mai putut să voteze, 
am îndrăzni să întrebăm: de vreme 
ce legea garantează secretul votului, 
de unde ştie d. Mihai Popovici cu cine 
aveau de gând să voteze, dacă ar fi 
votat, cei cari mau apucat a vota? 
(Variaţii pe tema verbului a ota-votare), 

De unde ştie ? Sau printre respectivii: 
cetățeni erau şi câţiva dintre aceia. 
cumpăraţi cu jumătăţi de hârtii de 
câte-o sută ? 


Câte două. — Cu prilejul validării 
mandatului dela Reghin, d. Iuliu Ma- 
niu, spirit eminamente inventiv, a gă- 
sit mijlocul să-şi ilustreze încă odată 
geniul creator, descoperind o nouă 
formulă de mecavică. 

In faţa acelui tot logic, care a fost 
rechizitoriul alesului dela Regh'n, d. 
Maniu a încercat un nou sistem de 
luptă : a întrerupe cu întrebări. A pus. 
dlui Goga întrebări dar tot... două: 
câte două. 

Lumea se întreba mirată, ce o mai 
fi şi acest nou sistem al duicelui băr- 
bat de stat... şi nu descoperea. 

De fapt, chestia era destul de sim- 
plă: o întrebare fiind schioapă de 
piciorul stâng iar cealaltă de cel drept, 
d. Maniu (şiretul) le-a răzimat una. 
de alta, ca să le poată ţine în echi- 
libru... . i 

